
Confiansa di consumidor ta deteriora 


E sentimento di consumidor a deteriora den 
e prome trimester di 2019, segun e ultimo 
resultadonan di e Encuesta di Confiansa di 
Consumidor (CCS) 1 di Banco Central di Aruba. 



E Indice di Confiansa di Consumidor a cai te na 
95,8, for di 97,0 e trimester anterior, indicando 
sentimentonan relativamente pesimistico 
(Grafiek 1) 2 . 

E Indice di e Situacion Actual a empeora den e 
prome trimester di 2019, bahando cu 1,4 punto 
di indice na 94,6. E indice di situacion personal 
financiero actual a bira pesimista den e prome 
trimester di 2019, esta di 102,5 pa 97,5 (Grafiek 
2). Tur e otro componentenan di e Indice di e 
Situacion Actual ta mas negativo, cu excepcion 
di e situacion financiero actual di gobierno, cu a 
subi cu 3,3 punto di indice na 96,7 (Grafiek 2). 


E Indice di Expectativanan a deteriora den 
e trimester bou di revision, bahando cu 0,5 
punto di indice te na 97,3. Consumidornan 
tabatin expectativanan menos positivo ariba 


nan situacion personal financiero, como cu 
e indice aki a baha, di 104,4 pa 101,2 (31,3% di 
respondientenan a indica cu nan situacion 
financiero lo ta mihor den e siguiente 6 luna). 
Respondientenan tabata ainda pesimista riba e 
otro componentenan di e Indice di Expectativa 
(Grafiek 2). 


Grafiek 2: Componentenan di e Indice di Confiansa di Consumidor 









90-100: pesimista 
100-110: optimista 


hipot 


E indice di Habito di Consumo ta esun cu a baha 
mas durante e prome trimester di 2019, cu 1,8 
punto di indice te na 96,7. Tur componentenan 
di e indice di e Habito di Consumo a baha, pero 
consumidornan tabata neutral pa compra di 
aparato grandi y positivo pa bay cu vakantie. 
E gran mayoria di respondientenan (86,7%) ta 
anticipa cu prijsnan lo subi den e siguiente 6 
luna, resultando den un Indice di Expectativa di 
Prijs di 90,5. 

Resumiendo, e deterioracion den e confiansa 
di consumidor ta atribui na bahadanan den 
virtualmente tur componente (Tabel 1). 


Tabel 1: Resumen di resultadonan 




2015 

2016 

2017 

2018 

2019 

H 

11 

111 

IV 

1 

II 

III 

IV 

1 

II 

III 

IV 

1 

II 

III 

IV 

1 







Confiansa di consumidor 

94,8 

94,8 

94,6 

95,5 

94,5 

96,8 

96.0 

96,1 

96.0 

94,4 

95,6 

94,6 

95,4 

93,8 

94,2 

97,o 

95,8 

Situacion actual consumidor 

93,9 

93,4 

93,2 

94,7 

93,2 

95,3 

94,8 

96,5 

94,6 

95,5 

94,8 

94,3 

93,9 

94,3 

92,4 

95,9 

94,6 

Expectativanan consumidor 

95,4 

95.0 

96,6 

98.0 

95,1 

100,2 

99,6 

99,3 

97,6 

94,7 

97,3 

96,3 

96,4 

93,5 

94,0 

97,8 

97,3 

Habitonan di consumo 

95,9 

96,6 

95.0 

95,1 

96.0 

96,4 

95,2 

94,3 

96,8 

94,2 

95,7 

94,4 

96,7 

94,5 

9 M 

98,5 

96,7 

Expectativanan di prijs 

90,2 

90,7 

90,2 

90,5 

90,7 

91.0 

90,7 

90,2 

91,2 

90,3 

90,9 

90,7 

[ 90,3 

90,1 

90,4 

90,4 

90,5 


1 A haci un revision technico ariba e Indice Confiansa di Consumidor 


2 E indice por varia entre 90 y 110. Entre 90 y 100, e indice ta mustra un situacion di pesimismo. 

Un indice di exactamente 100 ta indica cu consumidornan no ta ni optimista, tampoco pesimista, pero 
ta neutral den nan pensamento di desaroyo na Aruba. Entre 100 y 110, e indice ta mustra un situacion di 
optimismo den pensamento di consumidornan. 

Booshi Wever preparando pa cu un caso sumario 

E kier tur documento pa haya 
cifranan concreto pa substancia 
maneho di desperdicio 



LIDER di UPP, Booshi Wever, 
ayera mainta a haci un bishita na 
Serlimar na Pos Chikito, unda tin 
un edificio pa cual ta paga huur, 
pero no ta funciona y tambe a 
bishita e dump na Parkietenbos. 
Di acuerdo cu Booshi Wever, for 
di dia cu el a bishita e planta di 
Ecogas, e tabata hopi preocupa 
caba cu cifranan cu el a mira. Y 
awe e ta mas preocupa ainda. 

Booshi Wever ta den consulta cu 
su consehero huridico pa cum- 
insa un caso sumario, unda loo 
demanda pa haya tur documento 
relaciona cu e proyecto di desper- 
dicio, unda e por a constata cu 
casi no tin cifra pa argumenta y 


hustifica, p.e. un Waste-to-Ener- 
gy, unda cu na final e pueblo lo 
mester bay paga pa un aparato 
di mas di 300 miyon dolar, cu ta 
mas of menos 400 pa 500 miyon 
florin. 

No tin cifra concreto pa substan- 
cia y hustifica un inversion grandi 
asina ey. 

Tin hopi incertidumbre den loke 
ta ser haci, p.e. ta haci inversion- 
nan den edificio na Pos Chikito, 
siendo cu te ainda nada no a wor- 
do haci eynan. Aworaki ta spera 
cu e bira un exito. 

No tin ningun cifra concreto con 
e situacion di Aruba ta. Mientras 
cu Serlimar ta sigui tuma hende 
na trabao, pero trabao mes no tin 
na Pos Chiquito. 

Loke tambe ta preocupa Booshi 
Wever ta di mira cu p.e. e infor- 
macionnan cu a haya dia cu a bay 
Ecogas, na unda cu e cantidad di 
desperdicio cu nan ta ricibiendo, 
mirando cu nan t’e unico camin- 
da cu ta ricibi, ta hopi menos den 
locual cu e cifranan cu tur tempo 
ta wordo uza. 

Esey kiermen cu si kier tin un 
Waste-to-Energy, aworaki caba, 
cu e cifranan cu a uza, mes- 
ter di mas desperdicio. Mes- 
ter bay na importa desperdicio. 

Ecogas a duna Booshi Wever hopi 


inversion, cu di otro banda Serli- 
mar ta desmenti. Si e haya e doc- 
umento, por conclui ta kende ta 
papia berdad o no. E1 a kere dor 
di bishita Serlimar, Ecogas y John- 
son, Enterprises, e ta mas trankil, 
pero ta hopi mas preocupa. 
Wever a bay haya inzage cerca 
Minister Otmar Oduber riba 
cierto documentonan cu e taba- 
ta lder p’e por lesa. Eynan mes e 
mester a haci algun slip, dor cu el 
a mira algun documento cu kisas 
Minister Otmar Oduber a prefera 
pa Booshi Wever no a wak. Pero 
Booshi Wever lder copia, pa tur 
hende por wak, cu lolce e ta bisa, 
t’e berdad. 

Aworaki Minister Otmar Oduber 
a splica cu el a manda e documen- 
tonan LAR, of miho bisa manda 
cos bay perde. Manera menciona 
Booshi Wever ta preparando pa 
proximamente entama un caso 
sumario, demandando pa haya 
tur documento, pa pueblo por 
mira kico realmente a sosode 
den e caso ald cu e incinerator 
chikito, unda cu un biaha mas, 
e Minister aki ta previlegia cier- 
to hende cu ta hopi cerca di dje. 
Mester pone un paro n’e actonan 
coruptivo aki, segun Booshi Wev- 
er y ta spera cu pa mas liher posi- 
bel, su peticion pa un caso suma- 
rio ser trata. 

E Concierto di Ana Gabriel a demostra cu Aruba tin 
artista, musiconan grandi cu por acompaña un artista 
manera Ana Gabriel. E no a bin cu propio mariachi, 
pero nos ta contento cu Aruba tin un mariachi di caliber 
pa por acompaña Ana Gabriel cu ta Mariachi Perla di 
Aruba. Hopi bon, confirmando un biaha mas, cu Aruba 
tin musiconan cu por compaña artistanan grandi. Pa- 
bien Perla di Aruba. 


++++++++++++++++++ 

Loke cu a hala nos atencion di mira practicamente 
henter Conseho di Minister y famia y varios di nan co- 
ordinadornan n’e concierto aki. Ta un solo pregunta tin: 
Si nan a paga esaki for di nan propio saco, no ta prob- 
lema, pero si a pone riba gasto di Gobierno si ta keda 
cuestionable. Of tambe si nan mester a haya e entradan- 
an aki gratis. No por!!! 
+++++++++++++++++++++ 

Awor Gobierno di Aruba via Reino Hulandes, mester 
sera e frontera belc. Autoridadnan Venezolano ta pasa 
pa bobo. Nan no sa cu Reino tin un solo frontera? Of 
nan kier dividi y goberna, pasobra no por habri frontera 
pa un si y e otro no. 

Despues cu Consulado a tende kico ta tur e maneho di 
admision nan a core habri frontera. Di Corsou, Bonaire, 
Saba y St.Eustatius nan no a habri paso nan sa cu eynan 
Hulanda ta para hero den su leynan di e pacto di asilo 
politico. Y nan ta kere cu Aruba ta cay bou ACNUR, 
mescos cu Corsou. 


+++++++++++++++++ 

Por pidi asilo na “plaats van aankomst” esey kiermen 
di un hende baha cu un parashut den bo cura di cas, ey 
tambe e por pidi asilo. 

Ley mester cambia urgentamente, plaats van aankomst, 
Solamente na Aruba Port Authority y Aruba Airpirt Au- 
thority solamente, ni Barcadera y ni na General Avia- 
tion Center y sigur no na haf di San Nicolas. 
+++++++++++++++++++++ 

Rarararar. Ken ta e docente cu su atención a wordo hala 
pa motibo cu e tabata mishi demasiado cu su alumnon- 
an femenino ora cu e tabata duna les. Esey a wordo con- 
sidera acoso sexual ya cu e studiantenan no tabata di 


acuerdo y tabata sinti nan mes incomodo. Un docente 
demasiado amigabel. 

++++++++++++++++++++++ 

Den noticia di Koningrijksrelatie, a wordu bisa cu: Ora 
cu Aruba a haña e informacion oficial, Minister Presi- 
dente Evelyn Wever Croes, a tuma contacto Minister 
Presidente, Marlc Rutte y a haña autorisacion pa tene 
frontera sera. Esey ta duna Minister Presidente di Aru- 
ba tur autoridad pa tene e frontera sera. 

Ora mi a lesa den e prestigioso matutino, AWEMainta, 
mi tabata sa cu oposicion ta tras di e noticia aki. Mike 
Eman sa masha bon con e cosnan aki ta bay, cu ta via 
consulado. Y ta danki Dios cu nan ta den opocicion. 
Sino ta con porta lo keda hancho habri. 
+++++++++++++++++++ 

Gobierno actual di Aruba, ta un Gobierno cu no sa 
goberna. Te hasta nan tin miedo pa haci un error pa no 
wordo critica. E fobia aki nan tin, segun expertonan. 
Pesey net nada ta wordo haci. Menciona, kico a ser haci 
te awor? Net nada. Gobierno aki ta goberna cu speranza 
di por wanta 4 aña pa bay campaña, keriendo cu pueblo 
lo kier esaki. 

++++++++++++++++++ 

Conocedornan di Gobierno ta bisa, cu pesey net nada ta 
wordo haci. Kico ta logro di cada Minister? Menciona 
nan por fabor. Wak e lista di promesanan haci y bisa 
kico a ser logra te awor. Si e siman aki nos no haya reac- 
cion, Chicote mes lo bin cu su lista. 
++++++++++++++++++++ 

Campaña ta un cos, goberna ta otro. Ehempel ta, cu 
partidonan di coalicion awe a boga pa Noord haya su 
MAVOWWO School, pero te awe nada. 
+++++++++++++++++++ 

Por sinti cu tin un competencia entre Alan Howell di 
POR y algun dirigente di MEP, kendenan ta gusta blof 
cu tiki cos cu nan duna pueblo. Siman pasa Alan Howell 
a haci mencion cu bario di Mabon ta masha contento 
cu nan a haya nan camindanan asfalta. Como cu esalci 
no ta suficiente, ata Rocco Tjon ta garantiza cu na au- 
gustus of september awor, Yara lo wordo asfalta. Esald 
ta bon gobernacion? 

+++++++++++++++++++++++ 

Na principio di e siman aki, Chicote a recibi e tristo 
noticia di fayecimento di e conocido fotografo Djispie 
Franken, lcende a bay sosega, despues di hopi aña di 
tabata malo. Pero e consuelo pa nos tur ta, cu awor e ta 
drumi den braza di Señor. 
++++++++++++++++++++ 


Sigui na pagina 5 > 

Pueblo a puntra Chicote pa splica con e he- 
licopter a yuda den combatimento di crimi- 
nalidad. Net nada, pero si pagador di belas- 
ting ta paga p’esaki. 

Un biaha mas bendedora di Cadena di Lo- 
teria, Get Rich Lottery, a bira victima di un 
atraco arma.Di dos den lapso di un siman. 
+++++++++++++++++++++++ 
Armand Hessels un persona cu no a yega 
di kibra ningun lcoppi ta sugeri pa AWE- 
Mainta coregi un publicacion cu a sali si- 
man pasa, relaciona cu su persona y henter 
e proceso di lcende ta integro of no integro. 
Presidente di Fundacion Deugdelijk Bestu- 
ur Aruba ta kere cu e por bin manda y dicidi 
pa AWEMainta y cu nos tin cu publica e 
mesun contenido cu e medio aki a haci rela- 
ciona c’un articulo cu a wordo publica riba 
su persona. 

Hessels hasta a bin oficina di AWEMainta 
y demanda cu Toko Winldaar tin derecho di 
recibi’e. Di unda a sali? 

Mihor e no presenta mas na oficina di AWE- 
Mainta, pasobra e lo wordo malcorri. 
++++++++++++++++++++++ 
Notabel di e parti ald ta cu Armand Hessels 
ta reta persona di Toko Winldaar y corant 
AWEMainta pa pone bon cla, cu ta un tarea 
di un periodista y corant cu ta respeta su 
mes, a expresa cu si tin cu publica tur locual 
nos ta tende, ‘no ta resta nada di practica- 
mente ningun hende na Aruba, incluso mi 
persona.’ 

Ma bon, lcende Armand Hessels ta kere cu 
e ta. Mihor e samina su consenchi, y ta kere 
cu e si por insulta tur hende na Aruba. 
++++++++++++++++++++++ 
Toko Winldaar ta lceda para riba cu e mes- 
ter pasa un screening pa mira, pero esey ta 
pa Armand Hessels, cu manera el a laga sa 
pa mira, kende ta gosa di mas credibilidad 
den comunidad. Ta competencia tin? 

Den Hessels su afan p’e pidi coreccion ya 
cu e ta sinti su mes ofendi, Armand Hessels 
ta bira ofende hende caminda e mes no ta 
cumpliendo cu reglanan cu e mes ta bisa di 
conoce. 

+++++++++++++++++++ 


Awor Armand Hessels ta recomenda pa AWEMainta no permiti su 
mes pa wordo usa den mal forma, pero hecho ta cu Armand Hessels 
tabata un politico cu lo lceda gelink pa su vision politico na tur mo- 
mento, mescos cu t’e caso di Henk Kamp cu fraccion di MEP ta haya 
di ta ilegal den Comision di Supervision Financiero pa motibo cu e 
tin un pasado politico. Pues Armand Hessels no ta diferente. 
++++++++++++++++++++ 

- Highly confident in your abilities and detail-oriented 

- Must be able to delegate to a small kitchen team 

COST CONTROLLER 

- Manage and Control Purchasing and receive incoming goods 

- Costs out menus in conjunction with F&B director and actively manage cost 

Lo no cambia orario di skol y lo mantene manera e ta 

Colegio nobo di Curcator a keda nombra 

Minister Rudy Lampe a anuncia 


DESPUES di e consulta cu Minister Rudy Lampe a 
tene bao di esnan cu ta traha den enseñanza, a conclui 
cu lo no bin cambio den orario di e skol mas e aña alci. 
A dicidi di mantene e orarionan di skol, manera e ta 
aworaki, Minister Rudy Lampe a anuncia. E Gobierno 
alci no ta tuma decision sin consulta cu esnan cu ta 
den veld educativo. 

A haya e señal cu pa diferente motibo pa mantene e 
orario di slcol manera e ta aworaki. 

Segun e mandatario, loke ta fake-news esaki si ta lam- 
entable. Tin hende ta wordo paga pa trece mentira 
den comunidad. Pesey ta bon pa coregi e rumornan cu 
a cuminsa core cu Gobierno kier elimina e land-traject 
HAVO, esey no ta berdad, segun Rudy Lampe. 

Tin un necesidad grandi den comunidad p’e proyecto 
alci, unda esnan cu caba MAVO, kier sigui cu HAVO y 
pesey nan kier sigui cu e land traject den 3 aña, enbes 
di 2 aña. 

E trayecto aki lo wordo realisa na Colegio San Nicolas, 
despues cu esaki no ta posibel na Colegio Arubano. 
P’esaki e Rector y full e staff di Colegio San Nicolas, 
un biaha mas a indica cu nan por carga e proyecto aki. 

Tur cos cu e nationale toest, lo tin un cantidad record 
di studiante cu lo kier sigui cu e proyecto aki, pasobra 
esaki ta un bon proyecto, trayecto Land HAVO, cu a 
inicia na 2012, pasobra e ta un bon proyecto, segun 
Minister Rudy Lampe. 




Otro fake-news cu ta circula riba internet, t’e hecho cu 
e kier impone su candidatonan den Hunta di Curator 
pa Universidad di Aruba. Siman pasa a tuma e decision 
cu aprobacion di Conseho di Minister e candidatonan 
cu a lceda presenta pa Universidad di Aruba. 

Diferente facultadnan a bin cu nombernan y Gobierno 
a honra nan deseo y esey a lceda aproba diabierne ul- 
timo. 

E hunta nobo di Curatornan ta: mr. Sharline Luidens, 
Hefe di Censo, drs. Angelo Brete, Director di MOT, dr. 
Haime Croes, Director di DIP y drs. Henry Koolman, 
Director interino di CBS. Pa lolce t’e dos Curatornan cu 
nan periodo ta termina dia 1 di juni. Y di 3 Curator a 
dicidi di entrega su retiro. 

Minister Rudy Lampe a admiti cu e tabatin diferencia 
di opinion cu e Hunta di Curator, debi cu nan no por a 
keda cla cu nan relato anual di ultimo añanan, lolce pa 
Minister Rudy Lampe ta inaceptable. 

E Gobierno aki tey pa cuida placa di pueblo, contrario 
na Gobierno anterior. E Colegio nobo di Curator, tin 
cu traha riba e relatonan financiero na tempo pa hunto 
discuti e poco medionan cu pais Aruba tin pa usa pa 
Universidad di Aruba. 

Chief Innovation Officer di Aruba, 

Señora Varelie Croes poniendo Aruba riba 
Plataforma Innovativo Internacional 

Chief Innovation Officer di Aruba, señora 
Varelie Croes diamars mainta a pone Aruba 
riba plataforma innovativo internacional un 
biaha mas unda cu na New York el a par- 
ticipa den un ‘panel discusion’ den e confer- 
encia di Smart Cities New Yorlc. 

Señora Varelie a comparti su ideanan riba e 
diversificacion di economia hunto cu otro 
inovadornan influente. 

Smart Cities New York t’e conferencia prin- 
cipal di Noord America pa inovadornan y 
‘decision-makers’, kendenan ta mehorando 
bida di e ciudadnan di futuro. 

Otro panelistanan cu a forma parti tabata e 
co-fundador y CEO di B.Amsterdam; Ri- 
cardo van Loenen, Minister di Innovation 
y Entrepreneurship di Republica di Kosovo; 
dr. Besim Beqaj, CEO di Embarc Collective; 
Lakshmi Shenoy, y Country Manager di 
USTDA; Jeffrey Phillips. 

Danki Varelie pa pone nos pais den luz 
internacional y trece mas idea den proyec- 
tonan inovativo pa progreso di nos pais. 


Segun Minister Ruiz Maduro: 

Percepcion di consumidornan no a cambia mucho ultimo añanan 



Banco Central a publica su encuesta 
riba e Confiansa di e Consumidor pa e 
promer kwartaal di 2019. Segun Banco 
su encuesta den e promer kwartaal di 
2019, e consumidor su confiansa a bira 
menos compara cu e ultimo lunanan di 
2018. Pero ora analisa e grafico y lesa 
e tabel, por mira cu e sentimento di e 
consumidor no tabata mucho diferente 
desde aña 2015 bin ariba. Positivo si ta e 
expectativa di e consumidor cu su situa- 
cion financiero personal lo mehora den e 
proximo 6 luna y cu apesar di tur cos lo 
bay tuma vakantie. 

DNM a haya un presentacion y training di sistema cu 
ta monitor e yerb'i lama 'Sargasssum' den Caribe 

E siman cu a pasa, 45 experto di 14 pais 
y 9 organisacion a reuni na Aruba pa e di 
diescinco sesion intergubernamental di e 
sub comision oceanografico pa Caribe y 
teritorionan cercano (IOCARIBE) coor- 
dina pa Ministerio di Educacion, Sciencia 
y Desaroyo Sostenibel, UNESCO Aruba y 
Reino Hulandes. Departamento di Natura- 
lesa y Medio Ambiente (DNM) a participa 
y ricibi un presentacion di e ‘trial model’ 
pa ‘Sargassum monitoring’ for di ‘Collecte 
Localization Satellites’ (CLS). 

Durante e reunionnan a repasa e progreso 
principal di e periodo 2017 pa 2019. 

E temanan principal tabata inclui e.o.: 

Strategia pa desaroyo di capacidad, alga- 
nan peligroso den e region di IOCARIBE, 
acidificacion di lama, crecemento di sar- 
gassum, Decada di Sciencia Maritimo 
pa desaroyo sostenibel, Atlas Maritimo 
Caribense (CMA), IOCARIBE-GOOS, 


Ecosistemanan Grandi Maritimo den Caribe (CLME+), y Meta pa 
Desaroyo Sostenibel #14. 

Durante e conferencia, e compania Frances CLS a bishita DNM y 
demostra nan sistema di monitor y pronostica e yerb’i lama sargas- 
sum y su movecion riba lama. Personal di DNM a haya un training 
di e sistema di monitor aki. DNM a ricibi e ‘user guide’ pa por uza 
e website, nabeg’e y wak con por monitor e yerb’i lama sargassum 
via imagen di satelite. Sra. Marion Sutton, e Project Applications 
& Projects Engineer a duna un splicacion amplio con pa uza e web- 
site y a pasa door di e diferente aspecto/features di e website cu por 
wak e yerb’i lama sargassum den Caribe. 

Tambe riba e website por mira diferente ‘drift models’ di cada dia 
unda e yerb’i lama sargassum ta encontra su mes y e software ta 
duna un pronostico te cu 3 dia pa loke ta trata e trayectorio. Asina 
cada pais via e website aki por monitor e situacion di e yerb’i lama 
sargassum. Un peticion di Sra. Marion ta pa haya mas tanto feed- 
back cu ta posibel di e website pa haci’e mas ‘user friendly’ y cla 
p’e usuario, p’ asina mehora e model. 

DNM a keda masha impresiona cu e presentacion ricibi pero tambe 
agradecido di por a participa na e conferencia aki cu Aruba tawata 
tin e honor di ta anfitrion pa ICOCARIBE #15. 


ARUBA 

|»c<s c£i 


TIMESHARE 
FOR SALE BY OWNER 





UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 

Prome Minister Evelyn Wever-Croes: 

Biahe cortico pero cu importancia grandi pa nos pais 

Enfoke tabata riba e impacto di e crisis migratorio di Venezuela riba nos islanan 



Prome Minister Evelyn Wever-Croes 
ta na Washington, Merca riba un 
biahe cortico di trabou di dos dia pa 
un mision conhunto cu Embahador 
di Reino na Washington, sr. Schuwer 
y Prome Minister di Corsou, Eugene 
Rhuggenaath. 

E biahe di trabou alci enberdad ta 
cortico, pero cu un importancia hopi 
grandi tanto pa Aruba como pa nos 
isla ruman Corsou. 

E prome dia di reunionan tabata ten- 
so pero, Prome Minister ta duna di 
conoce cu nan tabata bon reunion- 
nan cu tabata enfoca mas tanto riba e 
tema di crisis migratorio na Venezue- 
la y su impacto riba Aruba y Corsou. 

A reuni cu representante di USA 
International Development Agen- 
cy (USAID), señora Bonnie Glick, 
kende ta encarga cu aspectonan hu- 
manitario na Venezuela. 

Prome Minister a duna un splicacion 
cu e crisis di Venezuela tin un im- 
pacto hopi grandi pa Aruba. A yega 
na palabracionnan cu lo explora e 
manera con e agencia aki por yuda 
nos na Aruba mes pa alivia e situa- 
cion aki. 

Tambe a reuni cu sr. Elliott Abrams, 
lcende t’e representante special di 
Venezuela na State Department. 



E reunion aki a enfoca tambe riba e 
impacto cu e situacion na Venezuela 
tin riba nos pais y e ultimo desaroyo- 
nan. 

Despues di e reunion cu sr. Elliott 
Abrams a sigui e reunion cu Under 
Secretary sr. David Hale di State 
Department. 

Sr. Hale ta un persona di rango hopi 
halto pa loke ta trata e tema di Ven- 
ezuela. Un reunion a bay hopi bon 
na unda di banda di State Depart- 
ment, nan ta reconoce cu nos pais- 
nan, ta esnan cu relativamente ta 
wordo mas afecta cu e situacion di 
Venezuela. 

Nan a duna nan palabra cu nan lo 
brinda nos nan yudansa pa atende 
cu esaki. E punto aki ainda mester 
wordo concretisa mas. 

Siguientemente, a reuni cu sr. Luis 
Almagro, lcende ta Secretario Gen- 
eral di Organization of American 
States (OAS). OAS ta hunga un pa- 
pel hopi importante den logra pas na 
Venezuela. E combersacionnan hiba 
den e reunion aki ta concentra riba 
nan esfuerso den esaki y riba kico 
mas nos por spera. 

Finalmente, a reuni cu Deputy Na- 
tional Security Advisor na Cas Blan- 
co p’asina haya mas informacion di 




e situacion pa lolce ta trata e aspec- 
tonan di seguridad di nos paisnan. 
Aki tambe tabatin comprension p’e 
posicion di e islanan. Aruba ta gosa 
di un cooperacion hopi estrecho y cu 
semper a traha hopi bon cu National 
Security Advisor. Den esaki, nan a 
realisa tambe cu ta momento cu nan 
sali y saca man y yuda. 

“Central den tur e reunionnan ta- 
bata e impacto cu tanto e crisis di 
Venezuela como e impacto cu e de- 
cisionnan di Merca tin riba nos isla- 
nan Aruba y Corsou. E siguiente re- 
unionnan lo enfoca riba e refineria, e 
sanccionnan y desaroyo economico 
di nos islanan. 

Den e reunionnan tocante refineria, 
lo asisti e delegacionnan di e refineri- 
anan di Corsou, Curoil y refineria 
di Aruba”, Prome Minister Evelyn 
Wever-Croes a duna di conoce. 

"Representcmtencm di Google 
y Fncebook den 'E-Aruba' 
Business Seminar" 

su di 4 edicion diasabra 8 di juni proximo 



DURANTE un rueda di prensa na Aruba Bank organisa- 
dornan Mark-Benson Denz (Infinity Media) y Diederik 
Kemmerling (The Lab) hunto cu e partnernan di evento 
Aruba Bank y Digicel Business Solutions a anuncia tur 
detaye di e di 4 ‘E-Aruba Business Seminar’. 

Esaki lo tuma lugar diasabra 8 di juni 2019 den Renais- 
sance Convention Center pa 9’or di mainta. Ta trata aki 
ya caba di e 4 edicion cu lo trece varios orador interna- 
cional for di companianan manera Google, Youtube, Mc- 
Donald’s pa comparti nan conocemento y tips riba dife- 
rente area importante di negoshi. 

Cualkier persona cu ta activo den mundo di mercadeo, 
comunicacion y/of empresarial sigur lo a atende un of mas 
edicion di e seminario. E exito di seminario ta pa constan- 
temente trece topico y oradornan di tendencianan actual. 
Tambe e ultimo añanan por mira cu e produccion di e 
evento a subi na un nivel internacional. Esaki ta haci’e 
atractivo pa por presencia un evento di tal magnitud cu 
ta combina ‘intercambio di conocemento’ cu un tild en- 
tretenimento. 

Algun di e oradornan p’e evento p’e edicion di 8 di juni 
proximo lo ta di e compania Google Maciej Szczepaniak. 



for di e compania Facebook Mario Latham, for di You- 
tube y Insights Augmented Consulting Saina Shelton y 
for di McDonald’s Natalia Pelaez Gomez. 

E oradornan lo papia riba mercadeo digital cu un focus 
riba Infuencer Marketing, Video Marketing, Innovacion, 
Con pa mantene bo negoshi ‘up to date’ cu e mundo cu 
ta evoluciona diariamente etc y hopi mas. 

Ya caba por mira un interes grandi di companianan, pero 
tambe di individualnan cu lder mehora nan mes riba e 
diferente topiconan cu lo wordo discuti pa cumpra carchi. 
Esakinan ta obtenibel na SuperFood y tambe riba inter- 
net via e website www.e-aruba.com . 

Aruba Banlc y Digicel Business Solutions mescos cu aña 
pasa a uni nan mes n’e evento aki mirando e importancia 
pa Aruba su mundo empresarial keda inova y haya tipnan 
con pa haya mas benta y of con pa opera na un forma mas 
inovativo usando tecnologia. 

Tanto Aruba Bank como Digicel ta companianan cu tin 
tecnologia como un parti importante den nan strategia y 
p’e motibo aki e seminario aki ta un match ideal p’e com- 
panianan ald. 

E-Aruba Business Seminar ta un produccion di Infinity 
Media Aruba y The Lab. 

Awe 

Studiantenan di ultimo 
aña di IPA cu exposicion 
di nan proyecto social 

DEN cuadro di finalisacion di e estudio pa bira maestro 
di scol e studiantenan di Instituto Pedagogico Arubano 
(IPA) di ultimo aña mester haci un investigacion y un 
proyecto social. 

E investigacion ta pa nan tesina di finalisacion di estu- 
dio (afstudeerproject) y e proyecto social ta na bienestar 
di un instancia, grupo of comunidad en general. 

Di e delaster aki nan mester haci un presentacion cu ta 
forma parti di e examen final. E presentacion lo ta den 
forma di un exposicion caminda nan ta presenta nan 
proyecto n’e docentenan di IPA, e instancianan y na pu- 
blico en general. 

E proyecto social ta hopi importante den cuadro di e 
desaroyo como docente y “agente social”, esta como per- 
sona clave den nos comunidad Arubano cu ta participa 
y contribui activamente den e desaroyo social y cultural 
di nos pais. 

E aña aki nos studiantenan ta presenta varios proyecto y 
topico interesante cu nan a elabora y traha riba nan con- 
huntamente cu e instancianan social na Aruba. Algun 
di e instancianan aki ta e.o. Club Kibrahacha 60+, The 
Butterfly Farm, Space and Nature Aruba Foundation, 
Famia Planea, Fundacion Respetami, Luna Foundation 
yAHATA. 



Instituto Pedagogico Arubano 


Ad nos ta duna un bista di e studiantenan y e topico di 
nan proyecto social cu nan lo expone: 

Jeaniree Franken: ‘Workshop gebruik van moderne tech- 
nologie’ - Club Kibrahacha 60+ . 

Chantalle Giel y Ealeen Ferro: Het leven van de “Mo- 
narch” Monarchvlinder lespaldcetten voor onderbouw- 
leerlingen - The Butterfly Farm. 

Lianne Tromp y Gereline Werleman: Spelonderwijs het 
universum en de natuur leren kennen - Space and Na- 
ture Aruba Foundation. 

Damien Lopez: Seksuele opvoeding binnen en buiten de 
basisschool op Aruba - Famia Planea. 

Sandra Guzman y Shamaira Rodriguez: Het belang aan- 
dacht, zorg en liefde om te ontwildcelen - Fundacion 
Respetami. 

Gislaine v.der Linde y Yuryenne Arends: Het belang van 
dierenverzorging op school als deel van de curriculum - 
Luna Foundation. 

Margareth Lie Kwie: AHATA promotiefilmpje ‘ 17th An- 
nual Coastal Beach Clean Up’ Het gevaar van plastic op 
land en zee - AHATA. 

E exposicion di e proyectonan social ta habri pa publico 
awe diarazon dia 15 di mei di 2or pm - 8or pm na IPA 
(Sala Madonna). Tur educador y interesado ta lceda cor- 
dialmente invita pa asisti na e exposicion interesante aki 
di nos studiantenan. 


Turista ta landa y ladron a bay cu nan tas 


DIALUNA ultimo den oranan di mainta, un pareha 
turista tabata disfruta di e awanan di laman relajante 
pero lolce cu a sosode cu nan ta estresante. Nan a bira 
victima di ladronnan 

Pa 10’or di mainta Central di Polis ta manda un patruya 
den bisindario di Boca Catalina pa un caso di robo. Na 
e sitio nan ta papia cu e denunciante, lcende a splica cu 
nan no a keda ni 10 minuut den lama ora cu nan a bolbe 
pa descubri cu nan tasnan a disparce. 


Ora cu nan tabata awa, nan a mira un par di persona 
riba e barancanan, sinta banda di un mata. E homber 
tabatin un postura fuerte y color cla, mescos cu e muhe. 
E señora tabata bisti cu paña los na su curpa. 

Pero nan no por a mira si e hendenan aki tabata na pia 
of cu auto, ni con nan a bay for di e sitio. No tabatin 
mucho hende na e sitio durante e sucedido. 

Polis a tuma e caso y a informa Central di Polis di esalci. 

Parlamentario di POR, Alan Howell 

Fraccion di POR ta sostene e posicion 
fuerte di Gobierno pa mantene 
frontera cu Venezuela aera 



Parlamentario di POR, Alan Howell a keda satisfecho 
cu e respuestanan haya for di Minister di Husticia re- 
laciona cu e situacion di asilo. T’asina cu siman pasa e 
fraccion blau den Parlamento a pidi pa un encuentro cu 
e mandatario y esaki a sa di honra e peticion e mesun 
siman y asina trece claridad riba varios punto di preo- 
cupacion. 

Un di e puntonan cu Howell a keda satifecho cune ta 
cu Minister di Husticia a segura cu lo sigui sera nos 
frontera mas cu ta posibel. Loke mas el a gusta ta cu 
despues cu fraccion di POR a manda e señal cla y raspa 
pa Gobierno cu nos pueblo ta hopi preocupa, por a 
mira cu siguiente dia Gobierno a tene un reunion cu 
tur e stakeholdernan cu ta atende cu e tema di husticia, 
esaki ta demostra cu Gobierno ta actua y traha cu tur 
seriedad. 

Riba e pregunta haci na Minister di Husticia riba 
maneho di lolce ta e Schiphol Model (ora un persona 
pidi asilo, ta mira si e ta bin na remarke y durante e 
proceso di por lo menos 28 dia, e persona alci lo per- 
manece na un lugar defini, den e caso aki Warda nos 
Costa), el a bisa cu ta screen e personanan alci walc si 
nan ta bin na remarke pa asilo, cual ta dificil mirando 



cu gran parti di esnan cu ta pidi asilo no ta cay den e 
categoria di asilo politico, sino economico y nos no tin 
un acuerdo pa cu esaki. 

Alan Howell ta indica cu e proceso aki ta manda un 
señal bon cla pa nos pais bisiña cu Aruba no ta un ‘free 
for all’. 

Tambe fraccion di POR ta contento cu por a mira e 
posicion fuerte cu Gobierno a tuma pa loke ta apertura 
di frontera di parti di Venezuela, mientrastanto Minis- 
ter Presidente a dicidi cu e frontera no lo habri. 

Esaki ta un posicion cu ta demostra cu apesar cu nos ta 
un isla chikito no ta permiti otro pa bin tuma nos haci 
chambon, Alan Howell a declara. 

E1 a agrega cu fraccion di POR ta para tras di e posicion 
tuma dor di e prome mandatario di mantene e frontera 
sera por lo pronto, esaki teniendo na cuenta e situacion 
actual na Venezuela. 

“Posiblemente mantene e frontera sera lo por tin efecto 
riba otro companianan, pero hopi biaha bo mester wak 
bienestar general y mi ta lcere cu n’e momentonan aki 
ta importante pa mantene e frontera sera pa por tin 
un mihor control riba nos fronteranan”, Alan Howell a 
conclui. 

Robert Candelaria despues di reunion den Parlamento 

Placa di helicopter por a uza pa otro 
problemanan cu ta azota Aruba 


A base di un reunión pidi, Minister di Hus- 
ticia Andin Bikker a presenta den Corte pa 
contesta preguntanan relaciona cu e tema di 
asilo politico. Tabatin masha hopi pregunta 
riba e tema aki, cu tin e pueblo di Aruba pre- 
ocupay tambe partido AVR 
Pa parlamentario di fraccion di AVR Robert 
Candelaria, tabata importante pa haci pre- 
gunta pa pueblo por tin un tiki trankilidad 
kico por spera. Te cu dia di awe instancianan 
cu tin e autoridad pa controla hendenan cu ta 
kedando ilegalmente na nos isla, por haci’e 
y toch te dia di awe esnan cu por wordo de- 
porta ta kedando na nos pais ilegalmente. Na 
final di dia esey ta importante, pasobra Aruba 
su fronteranan mester ta cera y mester cuida 
cu hendenan no documentay cu no tin mo- 
tibo di ta na Aruba no por drenta tampoco. 
Si nan drenta, gara nan y hiba nan bek nan 
pais, ta e pensamento di Robert Candelaria. 
“Como pueblo semper nos a miray te dia di 
awe mira Venezuela como nos ruman. Esey 
ta nifica cu tin bon lasonan historico cu otro. 
Loke cu nos tin cu realisa ta cu un pais di 
100 mil hende no ta e solucion pa un pais 
cu 30 miyon hende. Fraccion di AVP kier a 
pone den prespectiva natural un solucion p’e 
problema di Venezuela, kier mira cu hende- 


nan ta biba na paz, tin suficiente di come, tin 
trabou, e pais por prospera di nobo. Mester 
keda realistico cu nos pais no ta e solucion. 
Ora pone den balansa cu nos tin di duna e 
señal pafo cu Aruba ta cuida su fronteranan, 
Aruba no ta habri sin mas. Hendenan cu ta 
bin aki sin permisonan valido, lo deportay 
manda bek pa nan pais,” e Parlamentario a 
bisa. 

El a sigui bisa cu el a haci diferente pregunta 
por escrito na e Minister. “Ultimo mi a traha 
2 carta cu mi a manda over di e helicop- 
ter. Tin masha hopi pregunta relaciona con 
e procedura a baly na binimento di helicop- 
ter pa Aruba." E ta bisa cu semper e tabata 
pro pa Aruba tin su mesun helicopter, pero 
tambe por a uza e placa cu ta baj/endo p’e 
helicopter pa cosnan cu ta mas importante 
den comunidad. 

Actualmente tin problemanan cu ta hopi fas- 
tiosoj/ ta afectando nos comunidad den un 
manera hopi profundo, por ehempel abuso 
di menornan cu ta algo cu mester pone at- 
encion, e fondonan, tur loke ta necesario pa 
deal cu e problema aki. Cambionan di Iey cu 
mester bin, pero tambe tin otro problemanan 
social, problemanan di criminalidad cu no 



ta e miho manera di a pone placa p’e heli- 
copter. Si a puntra profesionalnan di Cuerpo 
Policial kico ta nan opinion unda mester uza 
e placa aki, unda cu tin camindanan mas im- 
portantej/ prioridadnan mas halto cu por a 
baly den dje. 

NO CONTENTO 

Minister a duna contesta na un periodista 
riba e cartanan cu e Parlamentario a manda. 
E mandatario a contesta cu mester compro- 
nde cu nan ta goberna un paisj/ mester war- 
da riba e contestanan. Esaki di un Minister 
cu semper den pasado a bisa cu e ta haya 
cu no por ta asina cu ta tarda di contesta 
su preguntanan ora e tabata den Parlamento. 
El a facilita e preguntanan na prensa y nan 
tabata preguntanan zakelijky a mira e punto 
di bista cu e mandatario a tuma no ta esun 
corecto. E trabou di Parlamentario ta di rep- 
resenta puebloy haci preguntanan, cuestio- 
na maneho, cuestiona trabou di un minister 
den nomber di pueblo. Su trabou ta goberna 
e pais pa pueblo y e tin cu raporta na Par- 
lamento. Ora cu un Parlamentario haci un 
pregunta, ta trabou di Minister pa contesta. 


Biento a tira turista for di baranca 


DIALUNA ultimo Polis ta wordo informa 
di un caso cu a tuma luga na Spaansla- 
goenweg, unda cu un turista a caly for 
di baranca den lama. 

Tabata un poco despues di 7’or di ano- 
chi cu Polis ta wordo manda na altura 
di Marina Pirata pa un persona grandi 
cu a cay den lama dor cu el a bira malo. 
E patruya di Santa Cruz cu tabata mas 
cerca, a notifica Central cu nan ta ba \y 
mesora na e sitio. 

Riba e caminda di Spaanslagoenweg, 
hopi cerca di Mangel Halto, e patruya 
ta topa cu un señora di edad riba un 


strandstoel y tabata wordo atendi door 
di personal di ambulance di Medicare, 
en espera di yegada di ambulance di 
Gobierno. 

E señora a declara na Polis cu el a ba \y 
saca un potret na cantod di lama y door 
di e biento fuerte, el a perde su balan- 
sa, dal cu su heup robez den e baranca 
y despues a ca \y den lama. Na momento 
cu e tabata den awa, el a splica, e no 
tabata por a move su pia robes mas. 
Personanan den bisindario a coreyega 
cerca pa duna un man y hunto cu su 
casa a sake for di awa poco-poco. 


E herido ta un enfermera di ER na Mer- 
ca y el a bisa mesora cu e ta sospecha 
cu el a kibra su heup banda robes. El a 
bisa tambe cu un biaha caba el a opera 
su heup. E Polisnan a mira cu un pia ta 
mas largo cu e otroy cu e dolor tabata 
insoportabel. Personal di ambulance a 
pone un infuse cu un calmante eybou 
mes. 

Ambulance cu su personal ayega na e 
sitio _y, despues di stabilisa e pashent, 
a wordo transporta pa EHBO pa trata- 
mento medico na HOH. 









14 


AWEMainta 


Diaranson, 15 Mei 2019 


Dia 21 di mei awor, ta ultimo dia 
pa aplica beca 2019-2020 di ASF 


Aruba Scholarship Foundation 
(ASF) ta recorda e studiantenan cu 
dia 21 di mei proximo ta ultimo dia 
pa aplica pa un beca pa Aña Aca- 
demico 2019/2020 di Aruba Schol- 
arship Foundation (ASF). 

Tin e posibilidad p’e becado as- 
pirante email e aplicacion di beca 
2019/20 yena na info@arubascholarships. 
com . Esaki tambe ta conta p’e studi- 
ante cu tin un beca di ASF caba y 
cu lce sigui studia cu beca di ASF. 

Tambe e studiante por entrega e 
aplicacion na Print Media/4sale 
Magazine, Seroe Blanco 20. 


Ta bon pa recorda tur studiante pa 
yena e formulario di aplicacion cor- 
ectamente y completamente. 
Directiva di ASF lo mester ricibi 
hunto cu e aplicacion, e documen- 
tonan necesario, e.o. papel di be- 
lasting 2017 (cu stempel di SIAD), 
copia (scan) di pasport of un otro 
prueba di identidad, manera men- 
ciona den e formulario di aplica- 
cion. 

Si e fecha di entrega ta acercando 
y e studiante no ta dispone di tur 
documento, e por entrega e formu- 
lario yena via email y despues man- 
da loke falta ainda. 



Pa buena marcha ta menciona cu, 
si acaso e studiante no por habri e 
formulario riba facebook, ta bon pa 
informa ASF esaki via email info@ 
arubascholarships.com y inmediatamente 
ta percura pa su persona ricibi esaki 
den su emailbox. 

Finalmente, Aruba Scholarship 
Foundation ta desea tur studiante 
hopi exito cu nan examen e dianan 
aki, segun mensahe di Frits Goedge- 
drag, Presidente di ASF. 


Minister Ruiz Madure a 
ricibi bishita di e poeta y 
escritora Clarette Quandus 

Autor 
Clarette Quandu 




DLABIERNA atardi Minister di Finansa, 
Asuntonan Economico y Cultura a ricibi 
bishita di e poeta y escritora sra Clarette 
Quandus, kende a entrega na e mandatario 
dos buki di su coleccion “Kibrando e si- 
lencio” y “Mi Aruba, Mi Prohimo, Mi In- 
spiracion”. E obranan ta contene poesia cu 
ta laga bo pensa profundo. Specialmente e 
obra ‘Kibrando e silencio’ ta contene poema 
pa concientisa comunidad riba e tema di 
abuso di mucha y e silencio cu hopi biaha 
ta reina rond di esaki. Nos ta gradici Clar- 
ette pa su corahe pa ldbra silencio rond di 
e tema di abuso y ta spera di por conta cu 
hopi mas obra y poema di Clarette den nos 
dushi idioma Papiamento. 

Minister Romero a haci radio 
tour tocante San Nicolas Port 
Authorities and Development 




RECIENTEMENTE e titular di e carteranan di Trans- 
porte, Comunicacion y Sector Primario, sr. Chris Rome- 
ro, a bishita diferente stacionnan di radio local pa asina 
duna mas informacion riba e proyecto di San Nicolas Port 
Authorities and Development. “Mi ta hay’e necesario pa 
mantene nos comunidad debidamente informa di tur e 
desaroyonan cu ta tumando lugar rond di San Nicolas 
Port Authorities and Development. P’esey mi a tuma e 
iniciativa pa bishita diferente stacion di radio rond di nos 
isla pa comparti e plannan progresista cu Gabinete Wever- 
Croes tin pa San Nicolas”, tabata palabranan di Minister 
Chris Romero. 

E proyecto di San Nicolas Port Authorities and Develop- 
ment ta uno hopi prometedor pa San Nicolas y Aruba 
completo. No solamente e lo ta e entidad pa controla e 
desaroyo y operacion di e Fast Ferry, pero tambe lo ta 
trahando man den man cu diferente desaroyadornan pa 
asina trece proyectonan positivo cu lo impulsa e economia 
di San Nicolas. “Tin diferente tereno na San Nicolas cu 
a bira propiedad di Pais Aruba atrobe y pa cu esakinan 
tin hopi interes di diferente inversionistanan pa desar- 
oya proyectonan prometedor na San Nicolas”, Minister 
Romero a enfatisa. 

San Nicolas Port Authorities and Development no ta bay 
wordo articula cu e intencion pa competi cu ningun otro 
compania. “E intencion no ta pa San Nicolas Port Au- 
thorities and Development haci e trabou cu APA ta bin 
ta desplegando eficientemente den tur e añanan aki, pero 
mas tanto e lo complementa nan trabou pa cu e waf na 
San Nicolas. Pero pa tur esaki por pasa e ley mester wordo 
aproba pa Parlamento. Tur esaki ta den preparacion caba y 
prome cu reces Parlamentario nos lo presenta e ley di San 
Nicolas Port Authorities and Development, pa asina con- 
tinua cu e siguiente stapnan pa cu e gran proyecto aki”, 
Minister Chris Romero a finalisa bisando. 

Tur nurse presente tabata bon prepara 


Pa prome biaha training 
di evacuacion den 
camber di operacion 




E nursenan di Operatie Kamer (OK) di Dr. Horacio E. 
Oduber Hospital a participa na un training di evacu- 
acion di candela. E entrenamento a bay hopi bon, door 
cu cada lcen tabata sa e pasonan cu mester a tuma si 
algo yega na pasa. Na principio a tene cuenta cu dife- 
rente aspecto, pero e proceso a cana riba un “flow” 
basta modera y aceptabel. Entrenamentonan asina ta 
sumamente necesario y di suma importancia pa asina 
por tin un idea con e proceso lo cana ora cu surgi un 
calamidad. 

Esaki ta prome biaha cu ta tene un training asina aki 
riba OK. Hospital su OK ta un luga hopi critico paso 
por surgi un calamidad net na e momento cu ta bezig 
operando un pashent. Na e momento ey mester sa hopi 
lihe unda pa hiba e pashent(nan) y con pa actua paso 
na momento cu surgi un candela esaki por expande 
hopi lihe. Tambe paso den camber di operacion tin 
diferente material cu ta necesario y pues mester sa hopi 
bon con pa haci uzo di cada seconde na momento cu 
un calamidad surgi. 

Un total di 4 miembro di Hulpverlenersteam (HVT) di 
HOH cu ta traha den OK tabata presente y nan ta- 
bata super bon prepara den caso di un calamidd. Nan a 
yuda coordina pa bisa unda pa bay cu e pashent, ki ora 
mester a cera e zuurstofnan, unda y e tipo di materi- 
alnan cu tin pa uza. E parti pafo unda cu e otro HVT- 
nan tabata yega, mester duna instruccion con pa dirigi 



hendenan cu ta sali for di OK, cua ruta nan mester 
coy y unda pa hiba e pashentnan y eventual heridonan 
nobo. E plan di evacuacion di OK aki ta nobo, pasobra 
antes nan tabata hiba tur hende na Departamento di 
Cuido Intensivo pero awo e pashentnan mas critico tin 
cu bay Departamento di Emergencia den e asina yama 
trauma ruimte den caso di un calamidad. Y tin varios 
otro departamento na unda lo transporta e pashentnan 
dependiendo nan situacion. 

Kiermen e training alci tabata completamente nobo 
pa nan. Tabata falta un tiki direccion pafo di OK mes, 
pero esey ta cosnan cu mester drecha pa asina nan ta 
bon prepara pa cualkier calamidad. 

Charles van Heningen, “Operatie Assistent” y miembro 
di HVT, a duna di conoce di ta contento con cos a bay. 
E ta asigna p’e division di Operatie Kamer y lo percura 
pa su grupo di operacion haya mas di e entrenamen- 
tonan alci. Tambe lo tuma mas guia cerca Milka Wer- 
net, lcende ta hefe di departamento di HVT, cu lo duna 
tur rekisito extra pa por haci nan trabou di evacuacion 
mas eficiente. 

E training di evacuacion di candela a bay bon cu e per- 
sonal di Operatie Kamer, asina Milka Wernet, Manager 
Beveiliging, a duna di conoce. E coordinacion a bay 
hopi bon, tin cosnan cu mester drecha pero ta cosnan 
chikito pues cosnan interno. Tambe ta cosnan cu tin 
di haber por ehempel cu material, e team di HVT y e 
personal di siguridad. 

Comision Accion Femenino di Movimiento Electoral di Pueblo (MEP) cu 

Su prome actividad pa empodera hende muher pa aña 2019 

Dia 26 di mei lo tin e prome charla "Bo Salud tambe ta importante!" 


RECIENTEMENTE a tuma lugar eleccion pa Di- 
rectiva nobo di MEP pa 2019-2021. Shailiny Tromp- 
Lee a lceda nombra Comisario y ta encarga cu Comision 
Accion Femenino. For di dia cu el a asumi e encargo sra. 
Tromp-Lee a presenta na Directiva 3 punto cu e lo lcier 
bay concentra riba nan pa aña 2019. E 3 puntonan ta: 

1. EMPODERA E HENDE MUHER 

Bin cu charla/workshop pa empodera e hendenan muher 
den organisacion di MEP y di Aruba en general. No 
solamente riba tereno professional, pero tambe como 
persona, pareha, mama etc. Lo pone acento riba e.o.: 
Liderazgo banda di bida familiar, salud, motivacion y 
baloracion, etiketa y protocol. 

2. INCENTIVA MAS HENDE MUHER PA DREN- 
TA POLITICA 

Pa mas hende muher bira curioso of evalua cu seriedad, 
nan interes pa drenta politica. Lo crea momentonan 
pa socialisa y intercambia entre esnan interesa y po- 
liticonan femenino actual y di antes cu ta aparece of a 
aparece riba lista di MEP. 

Alabes lo enfatisa riba e ‘reconocemento di poder’ di e 
hende muher den politica of den cualkier otro funcion 
caminda nan por forma parti di e nucleo di sosten di- 
recto di un partido politico. 

Lo bay crea anochinan social pa dialoga y visiona riba 
topiconan manera: Discusion na nivel/profesionalismo, 
importancia di liderazgo (hende muher) y inequality is 
the greatest equality that you can get: sea bo mes! Apre- 
cia diferencia (educacion/habilidad). 

3. APORTA Y ENGRANDECE NOS HALA FE- 
MENINO GRACE BAREÑO 

Pa por realisa un programa p’e periodo cu e ta encarga 
cune, Shailiny Tromp-Lee a dicidi di busca miembro- 
nan p’e Comision Accion Femenino y ta contento cu 
a logra forma un comision cu yen di animo y gana pa 
traha riba diferente actividad p’e hende muhernan aki 
na Aruba. 

Siguiente personanan ta forma parti di e comision: Gos- 
sy-Ann Oduber, Verenuska Rincon, Stephanie Croes, 



Darlaine Guedez-Erasmus y Marlene Lampe (no ta riba 
e potret). 

Pa aña 2019 e meta ta pa organisa 4 actividad dirigi riba 
e punto di empoderacion di e hende muher. E prome 
actividad di Comision Accion Femenino lo tuma lugar 
dia 26 di mei proximo na Cede di MEP na St.Cruz di 
5:30-7:30 pm. 

Un charla cu tin como topico: “Bo salud tambe ta im- 
portante!”. Hopi biaha como hende muher/Mama nos 
ta percura pa full e famia y ta lubida riba nos mes. Ig- 
norando e realidad cu nos salud mester ta bon pa nos 
por cuida di otro. 

P’esey a organisa e charla alci caminda a invita dr. Dora 
Tabares cu lo papia di importancia di chekeo general, 
pap test etc., alabes a invita Stichting BOB cu lo pre- 
senta nan organisacion y e importancia di control di 
nos pechonan y nos ta termina cu un presentacion di 
WGK caminda un nutricionista lo papia di e importan- 
cia di un bon nutricion. 

Despues di cada presentacion lo tin oportunidad pa 
haci pregunta y ambos organisacion lo tin un mesa pa 
duna informacion. 

Comision Accion Femenino di MEP ta invita pueblo en 
general y ta spera di por yama boso bon bini dia 26 di 
mei na Cede di MEP. 

Rotaract Club of Aruba a celebra Dia di 
Enfermeria na SABA Oranjestad 


EN conexion cu celebracion di Siman di Enfermeria na 
Aruba, Rotaract Club of Aruba a percura pa un regalito 
di aprecio na tur enfermera cu ta labora na San Pedro 
di Verona Paviljoen (SABA) Oranjestad. 

Tur aña riba e fecha natal di Florence Nightingale, un 
dama cu ta wordo considera e persona tras di e modelo 
moderno di enfermeria, nos ta celebra tur persona cu ta 
labora den e profesion aki. 

Na Aruba nos ta extende e celebracion durante ful un 
siman den luna di mei p’asina percura cu tur enfermera 
ta ricibi nan aprecio. E trabou di enfermera ta uno pisa, 
pero bunita na mes momento. E ta relceri cu bo ta traha 
oranan largo y irregular, mientras t’e persona cu tey pa 
tur cu ta pasando den tempo dificil cu nan enfermedad. 

Rotaract Club of Aruba den pasado a yega di organisa 
varios proyecto pa nos grandinan cu ta keda na San 
Pedro Paviljoen y desde e tempo ey a lceda den conex- 
ion estrecho cu e organisacion. Durante e proyectonan 
alci ta unda miembronan a mira di serca con duro y cu 
amor e enfermera y enfermeronan ta eherse nan trabou 
tur dia. 

Aunke e Aña Rotario aki no a organisa un evento cu 
SAJBA, tog a tuma e oportunidad pa duna aprecio na 
tur enfermero cu ta labora na San Pedro Paviljoen. 

E team di Rotaract a diseña un tas den material di can- 
vas reusabel y a paketa esaki hunto cu un cuki unico cu 
detaye di enfermeria. 

Riba e tas aki ta scirbi: “Mi ta un nurse cu hopi curazon 
pa mi trabou”. Diabierna ultimo Presidente di club, 
Ryon Dijkhoff, hunto cu miembro Stephanie Boekhou- 
wer a parti e regalito aki n’e ekipo presente. 

Esaki tabata un sorpresa p’e team cu a laga un sonrisa 
riba nan cara. Tin cu remarca cu hasta tabatin un enfer- 
mera ta cana rond cu su regalo di 3 aña pasa, un mug 
cu diseño di Rotaract. 

Alabes, a entrega e tasnan aki na 3 miembro di Rotaract 
Club cu tambe ta labora den e sector di cuido curativo 
aki cual ta Gianina de Freytas, Carolyne Geerman y 





Alexandra Brown. 

Rotaract Club of Aruba kier gradici Ivy pa inicia e 
proyecto chikito aki, na Vice President Diantha Boek- 
houwer y tur miembro y boluntario cu a yuda prepara 
e regalonan. Tambe kier gradici tur sponsor y pueblo 
di Aruba henter cu ta contribui na nos eventonan di 
fundraising. Asina aki ta percura cu e club tin fundo pa 
proyectonan manera esaki. 

Por ultimo, Rotaract Club of Aruba kier felicita tur 
enfermero(a) pa cu Dia Internacional di Enfermeria. 

DIALUNA atardi na Village Plaza San Nicolas, Min- 
ister di Turismo sr. Dangui Oduber hunto cu CEO di 
ATA sra. Ronella Tjin Asjoe-Croes y dirigentenan di Is- 
land Fest Foundation a tene un conferencia di prensa 
pa duna pueblo mas informacion tocante di Island Fest. 
Island Fest lo tene su prome edicion dia 29 di mei 
benidero na San Nicolas. 

Island Fest ta bay ta un evento cu un concepto ful dife- 
rente, esaki ta debi cu lo bay tin un show historico im- 
pactante nunca antes bisto, tambe ta bay tin 2 banda 
musical. 

E cayanan di San Nicolas lo wordo transforma cu ilu- 
minacion y cu hopi entretenimento. Island Fest lo bay 
tuma lugar entre e 3 cayanan riba e rotonde cu e strea. 
Cada caya lo bira un Island y lo tin su mesun tema, 
entretenimento,show, bar y cushina. 

Pa sostene e maneho di turismo unda ta trece turistan- 


an di calidad, a crea Island Fest. Island Fest lo organisa 
den aña 2019, 1 evento pa luna den e districto di San 
Nicolas. 

Otro aña lo tin 2 evento pa luna lo añadi e districtonan 
di Noord, Santa Cruz y Playa. E festival aki lo duna e 
turista e balor pa su placa. 

A scoge e fecha di 29 di mei p’e prome edicion, esaki 
debi cu ta high season y ta den e siman di Soul Beach 
Music Festival. 

Minister Dangui Oduber ta invita Aruba completo pa 
sostene e evento di Island Fest na San Nicolas, lo bay 
tin un variedad grandi di cuminda. Esaki ta un momen- 
to familiar caminda tur otro districto di Aruba por bin 
hunto e anochi ey den San Nicolas. Manera ta ser bisa 
Aruba meets in San Nicolas dia 29 di mei. 

Foto: danguioduber. com 



SIKTONISA TUR MERDIA, 
fPi RADIO GALACTICA 99.9 

PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Keeping an Art Journal 

BIBLIOTECA Nacional Aruba ta ofrece un curso tocante di 
‘Keeping an Art Journal’ p’e sernan creativo cu tin gana di explora e 
forma di expresion alci. E curso ta cuminsa 14 di juni y tin duracion 
di 7 siman. Registracion ta posibel via info(a bibl iotecanacional.avv 
Sesionnan ta diabierna atardi 5or pa 7or, 14 di juni, 21 di juni, 28 
di juni, dia 5, 12, 19 y dia 26 di juli. 

KICO TA UN ART JOURNAL’? 

Un ‘Art Journal’ ta un diario caminda ta warda idea, imagen, haci 
experimento, traha composicion nobo, experimenta cu material y 
color, dibuha, corta/pega (collage), usa tur sorto di material y tur 
tecnica pa yega na algo cu bo ta gusta. Tambe bo ta scirbi den dje, 
un combinacion di texto y imagen. Docente p’e curso ta sra. Lilly 
Peterson. Pa mas informacion por yama na Biblioteca 582 1580 y 
puntra pa Gina. 



"Bringing eur graduates home" 


DIA 24 di mei 2019, We Connect Aruba y Universi- 
dad di Aruba ta organisa un seminario cu e meta pa ex- 
plora e retonan pa conecta hobennan jong y talentoso 
cu ta biba den exterior cu e oportunidadnan di carera 
existente riba e islanan, principalmente e mercado lab- 
oral di Aruba. 

Nos kier compronde mihor e metanan mutuo y dife- 
rente y e ambicionnan di e talentonan jong y e organ- 
isacion y companianan cu kier tuma nan den servicio. 

Lo tin presente diferente experto riba e materianan, 
kendenan lo splica nan perspectiva of experiencianan 
di e topiconan cu ta wordo trata. 

Despues ta sigui discusion y sesionnan di pregunta y 
contesta (Q&A) durante cua expertonan lo participa 
como lider di opinion conhuntamente cu dunadornan 
di trabou y representantenan di plataformanan hubenil 
y tambe organisacion y companianan cu ta interesa den 
emplea nan. 

Nos ta spera cu na final di e seminario nos por a ofrece 
e participantenan algun punto di comprendemento y 
tambe punto di salida. 



Bo ta cordialmente invita como partner y of interesado 
n’e debate importante aki dia 24 di mei 2019 di 14.00 
- 18.00 na Universidad di Aruba. 

Registra awe mes na http://www.ua.aw/20 19/05/09/ 
weconnect-in-aruba/ 

Prome Minister Evelyn Wever-Croes 
a cumpli 10 aña den politica 



DIALUNA 13 di mei ultimo, Prome 
Minister Evelyn Wever Croes a cumpli 
10 aña den politica. Un trayectoria cu 
a exigi hopi trabou duro y sacrificio 
sinembargo, p’e mandatario principal 
di nos pais, e amor y tempo cu e ta 
pone den politica ta cu un solo meta, 
pa pone e ser humano central creando 
oportunidad pa tur ciudadano di nos 
pais sinti e prosperidad y bienestar cu 
nos pais ta brinda nos tur. 

ESTUDIO Y CARERA 

Prome Minister Evelyn Wever Croes 
a studia ley na Universidad di Antias 
Hulandes na 1985 pa 1986. 

Despues cu el a obtene su titulo di 
‘kandidaats’, el a bay studia na Hulan- 
da na unda el a studia ley di Belasting 
na Universidad di Leiden y a termina 
su estudio na 1989. 

Na su regreso na Auba, Prome Min- 
ister a traha na SIAD for di 1989 te 
cu 2003, na unda cu el a bira Hefe di 
Departameno na aña 2003. 

Despues el a traha n’e bufete di aboga- 
do Croes, Wever & Tchong te cu 2010 


prome como consehero fiscal y desde 
2008 como abogado. 

POLITICA 

Na aña 2009 Prome Minister Evelyn 
Wever Croes a cambia su carera di con- 
sehero fiscal y abogacia, pa politica. 
Den eleccion 2009 Prome Minister a 
saca su mes, y a drenta Parlamento. 

Na aña 2011, momento cu sr. Nelson 
Oduber a tuma su retiro di politica, 
Prome Minister a postula su mes pa 
eleccion di lider di partido MEP y a 
gana e eleccion, 

Prome Minister ta lidera e prestigioso 
partido MEP desde 2011 guiando un 
ekipo di candidatonan determina pa 
trece un cambio y haci un diferencia 
positivo den bida di tur ciudadano di 
Auba. 



EARLAMENTO 

Den Parlamento Prome Minister Eve- 
lyn Wever Croes a distingui su mes p’e 
nivel di debatenan, y especialmente e 
contenido di e debatenan, tratando di 
trece cambionan den leynan caminda 
cu ta necesario. 

PROME MINISTER DI ARUBA 

Den e eleccion na september 2017, 
pueblo a duna un veredicto cla di re- 



chaso na corupcion y e deseo di tin un 
Gobierno integro y transparente y a 
vota pa un coalicion. 

Prome Minister a fungi como formador 
di un Gobierno nobo. Un Gobierno 
basa riba un programa di gobernacion 
solido y transparente cu a wordo firma 
dia 1 di november 2017, cu e meta pa 
pone e ser humano central. 

Dia 17 di november, Evelyn Wever 
Croes a huramenta y a marca histo- 
ria di nos pais como e prome Prome 
Minister femenino di nos pais. Y esaki 
tabata e comienso di Gabinete Wever- 
Croes. 



META DEN POLITICA 

“Politica ta exigi trabou duro y hopi 
sacrificio, pero ami ta haci’e cu hopi 
amor, satisfaccion y compromiso, pa- 
sobra asina realmente mi por yuda es- 
nan cu tin mas mester di dje. Mi meta 
den politica? Crea oportunidad pa tur 
hende, especialmente hende muher y 
hobennan, por desaroya y duna di nan 
parti pa hiba nos pais riba e caminda 
di bienestar pa un y tur”. 

Carlos Bislip NCCU Concert 



MUSICONAN di Aruba a bay duna un tayer y un conci- 
erto na Durham, North Carolina, april cu a pasa ultimo. 
T’asina cu Carlos Bislip a wordo invita dor di North Caro- 
lina Central University Department of Jazz Studies y Duke 
University Center for Latin American & Caribbean Studies 
p’asina duna un tayer di musica di Aruba y un concierto 
consistiendo di musica di Aruba. 

North Carolina Central University ta un instituto di edu- 
cacion superior locual na Merca ta referi na dje como un 
Historically Black Colleges and Universities (HBCUs) cu a 
wordo estableci na 1910. 

Un HBCUs ta un instituto di educacion superior na Merca 
cu a wordo estableci prome cu e Civil Rights Act na 1964 
cu e intencion pa primordialmente duna oportunidad di un 
educacion superior n’e comunidad Afro Americano. 

E centro di estudionan Latino Americano y di Caribe di 
Duke University tin como meta pa crea y sostene un ambi- 
ente cu ta intelectualmente estimulante y interdisciplinario 
p’e estudiante, profesor y p’e miembronan di e comunidad 
cu ta interesa den e dicho topico. 

Pa trece hunto e miembronan di e comunidad local y mun- 
dial for di Kleuterschool, Basis, Voortgezet Ondewijs te na 
e nivel di universidad, academico, artista, organizacionnan 
civico pa promove ideanan nobo, investigacion y conciencia 
cultural over di America Latina y Caribe. 

P’asina prepara ciudadanonan mihor educa y futuro lider- 
nan cu por traha den tereno relaciona cu America Latina y 
Caribe den academia, negoshi, arte, Gobierno y hopi otro 
tipo careranan. 

Un di e maneranan con e Universidad aki kier logra nan 
meta ta dor di organisa actividad educativo y e.o. pa invita 
artistanan pa duna conferencia/tayer p’asina amplia nan 
horizonte. 

Ta den luz di esaki cu Carlos Bislip a wordo invita pa ta un 
guest performer y lecturer na NCCU. 

Durante di varios biaha cu Lenora Helm a bin Aruba como 
artista invita y como educadora den e proyecto di Jazz Ap- 
priation Month el a observa con unico Aruba ta compara 
cu tur e otro partinan di mundo cu el a yega di bay. Como 


educadora el a yega di duna instruccion den Jazz Vocals na 
e.o. Brazil, Mexico, Liji, Dinamarca, Linlandia y South Af- 
rica pa menciona algun. 

Lenora a observa cu di berdad Aruba ta un “Melting Pot” di 
varios pais y con e mescla di e varios cultura ta creando un 
Aruba sumamente interesante. 

Lenora Helm a observa tambe con Carlos Bislip ta traha 
cu e hobennan di e “Caribbean Combo” cu t’e ensemble di 
alumnonan di Carlos na Scol di Musica Rufo Wever. 

E meta di “Caribbean Combo” ta pa train e hobennan pa 
siña toca musica y ritmo di nos region. 

Atrabez di e añanan e “Caribbean Combo” ademas di tin 
muchanan di Aruba tambe tabatin hoben cu ta descendi- 
ente varios pais entre otro Colombia, Haiti, Jamaica y Ven- 
ezuela. 

Lenora Helm, observando e dominio y conocimento cu 
Carlos tin pa cu a varios estilo di musica di nos region no 
solamente como percussionista, pero alabez como docente 
a haña e idea pa invita Carlos pa ta un guest performer y 
lecturer na dicho universdad. 

Den su punta di bista, Lenora ta di opinion cu kico Carlos 
Bislip ta bezig cu’ne aki na Aruba cu e Jazz Expo y tambe 
como docente ta abarca e meta di e centro di estudionan La- 
tino Americano y di Caribe di Duke University pa cu Arte 
y Cultura. 

Inicialmente e invitacion tabata pa Carlos su so bay pa duna 
e concierto y e lectura. 

E idea original tabata pa Carlos haci e concierto cu musi- 
conan di NCCU mes, pero Carlos ta di opinion cu dor cu 
nos musica di Aruba no t’asina comun, ni generico y tam- 
poco asina acesibel, el a opta pa bay cu musiconan di Aruba. 

Den e caso aki Carlos a dicidi pa su escogencia entre colega 
musiconan profesional, ex alumno y alumnonan actual us- 
ando e parametro di edad mas amplio posible. 

E seleccion di musico ta e.o. Lranldin Granadillo (Trompet) 
cu ta un colega musiconan y profesional. Ivan Quandus 
(Bass) ta un colega musiconan, profesional y ex alumno. 
Moises van de L’Isle (Percussion Menor) alumno. Denzil 
Tromp (Congas) alumno. Jamaal Baptiste (Piano) cu ta un 
colega musiconan, profesional y ex alumno. 

Jamaal Baptiste cu Carlos ta considera como su protégé anto 
dor di su esfuersonan como educador y cu su contactonan 
cu educadornan di Jazz na Merca a logra pa Jamaal por a 
bay Jacob School of Music na Bloomington Indiana. 

Ta den luz di esaki cu Carlos su deseo pa Denzil y Moises 
tambe por haña un oportunidad pa por wordo “Showcased” 
den e circulonan academico Universitario a wordo realisa. 

E lectura/workshop a tuma lugar riba dia 23 di april y e 
concierto a tuma lugar riba 24 di april na B.N. Duke Audi- 
torium Durham, North Carolina. 

Autor cu charla na 
Universidad di Amsterdam 


DIABERNA awor dia 17 di mei lo tuma lugar e ciere 
di un serie di colege titula: Caraibische dromen; De litera- 
tuur van Snriname en de voormalige Nederlandse Antillen di 
prof. M. van Kempen. 

E ultimo colege di M. van Kempen lo ta dedica n’e no- 
vela De terugkeer van Ricardo Bonifacio di autor Chesley 
Rach. 

Riba invitacion di prof. van Kempen, autor/essayista 
Quito Nicolaas lo hiba palabra den e di dos parti di e 
colege. E lo trata e tema di Literatura Arubiano y den e 
cuadra aki a solicita p’e autor elabora riba su propio 
obranan. 

Den su charla e lo trata e diferente aspectonan di e 
clima literario y e estorbonan cu mester a surpasa du- 
rante añanan. 

No solamente cu den pasado a omiti di stimula un cul- 
tura di lesa, sino e poco interes academico pa conduci 
estudionan na Aruba. 

Den esaki e lo haci referencia n’e instituto Arubiana/ 
Caribiana di Biblioteca Nacional di Aruba, unda awen- 
dia por haci uzo di nan coleccion digital pa haci cierto 
investigacion. 

Alabes e lo duna atencion n’e papel importante, esta 
formacion di identidad y personalidad di hobennan, cu 
literatura Arubiano por nifica na scolnan. 

Despues di 1986 a bin cierto cambio, aunke te ainda 



mayoria di nos autornan ta enfoca riba e mercado di 
buki pa mucha y poesia. 


E genero di poesia a lceda domina e otro generonan 
manera p.e. di prosa, no-ficcion, teatro. 

E cambionan por ser atribui n’e hecho cu den añanan 
’80 a traha n’e infrastructura literario, pero esaki no a 
resulta den un aumento significativo di e produccion 
literario. 

Ultimo añanan por ripara un interes creciente pa scirbi 
buki cu ta trata nos historia y ta algo cu mester sigui 
stimula. Historia di un pais, sea den forma di un nove- 
la, teatro of obra no-ficcion, mester haya mas acogida y 
ricibi un lugar prominente. 

E charla di sr. Quito Nicolaas lo tuma lugar na PC 
Hoofthuis, Spuistraat 134, Amsterdam, den local 434. 
E orario ta di: 11.00-14.00 pm. Entrada ta gratis y tur 
hende ta bon bini. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com Eff www.facebook.com/awemainta 583-1400 Él 583-1444 

SUPER Do it Center a finalisa su campaña pa 
Dia di Mama cu un tremendo # Shopping Spree' 


DIASABRA anochi a tuma 
lugar e ‘ 1 Minute FREE Shop- 
ping’ di SUPER Do it Center 
na Shaba. 

Tres persona cu a resulta gana- 
dor a ricibi 1 minuut di tempo 
pa coy lo maximo cu nan por, 
na articulo di e supermarket. 
Segun e persona encarga cu 
e marketing di SUPER Do it 
Center a comenta, cu SUPER 
Do it Center tin un supermer- 
cado completamente nobo cu 
producto di alta calidad y na 
un super bon prijs. Cu e cam- 
paña aki e mamanan por a 
enjoy di un minuut shopping 
spree, cual ta un regalo pa nan 
y nan famia y ta algo cu nan 
por coy loke nan gusta. A sco- 
ge un ganador di cada tienda, 
mirando cu tin tres tienda y 
cada ganador a haya un opor- 
tunidad pa core y escoge e ar- 
ticulonan cu ta desea di e su- 
permarket. 

Pa loke t’e ganadornan ta lo si- 
guiente: Prome team a recoge 
580 florin. E di dos team a coy 
855 florin y e di tres team a 
coy 814 florin. E campaña aki 
tabata pa un luna largo y cu 
cada compra di 50 florin por a 
participa. 

Por ultimo SUPER Do it Cen- 
ter ta contento cu e campaña 
aki mirando cu tur ganador a 
lceda satisfecho cu nan premio 
y alabes a pasa un momento 
ameno den SUPER Do it Cen- 
ter. 

Den preparacion pa cu 
gala show di nos mucha 
y hobennan special 

FUNDACION Sea Bunita Sea bo mes, ta den full 
swing preparando pa cu nan gala show di nos hoben y 
muchanan special, cu cu lo bay tuma lugar dia 8 di juni 
proximo den Renaissance Convention Center. 


Fundacion Sea Bunita Sea Bo mes 


Pa di 4 aña consecutivo Fundacion Sea Bunita Sea Bo 
mes, trahando duro pa logra un otro anochi di gala pa 
nos mucha y hobennan special, tur cos ta mustra cu 
Aruba por bay gosa di un otro y excelente anochi, na 
unda nos mucha y hobennan special lo haya red carpet 
na yegada y tambe lo desfila riba pasarela cu un celeb- 
rity, cual ta di aprecia ya cu tur celebrity cu a wordo 
acerca semper ta cla pa duna sosten y apoya e causa di 
nos mucha y hobennan special den nan lucha pa acep- 
tacion den nos comunidad. 

Tur cos lo start dia 8 di juni pa 7.30 pm, unda e publico 
lo bay disfruta y aplaudi nos mucha y hobennan spe- 
cial den nan excelente show di gala combina cu canto, 
baile y pasarela cu nos modelonan di Aruba y tambe 
invitadonan special di Curaçao y Belgica. 

Carchinan ya ta obtenibel cerca tur mayor di nos 
muchanan special y pa mas info y carchi por tuma con- 
tacto cu sra. Marienela Geerman na cel # 733-1431. 

Fundacion Sea Bunita Sea Bo mes, ta presenta 3 mode- 
lo cu lo forma parti cu nos den show for di nos hermana 
isla di Curaçao cu ta Sabrina Fecunda, David Thomas 
y Princess Mia, muchanan super inteligente cu tambe 
ta bay ta on stage dia 8 di juni proximo. 

Fundacion Sea Bunita Sea Bo mes, ta extende un in- 
vitacion na henter e pueblo, pa asisti y acompaña nos 
mucha y hobennan special den nan gala show y brin- 
danan tur apoyo den nan lucha pa inclusion den nos 
comunidad. 

Apertura "Caribbean Ties Aruba dia 
22 di mei 2019 na Museo Arqueologico 


MUSEO Arqueologico, Fundacion 1403, NEX- 
US1492 y Ministerio di Cultura tin e honor y placer 
pa invita un y tur pa e apertura di e exposicion interna- 
cional “Caribbean Ties” Aruba. Dia 4 di mei a habri e 
prome exposicion internacional di “Caribbean Ties” na 
Republica Dominicana, y ta sigui habri e exposicion aki 
na diferente isla den Caribe durante e luna di mei, di 
cual e apertura di Aruba lo tuma luga diarason dia 22 di 
mei pa 6.30 or di anochi na Museo Arqueologico Aruba 
na Schelpstraat 42. 




mei, na diferente pais den Caribe cu a participa den e 
proyecto NEXUS 1492 pa asina mustra publico algun 
di e resultadonan di e investigacionnan aki, y subraya 
tambe tur e similaridadnan cu tin den Caribe cu ta un 
resultado di nos herencia comparti (‘shared heritage’). 
Pues e idea pa “Caribbean Ties/ Lasonan Caribense” a 
nace y ta birando un realidad. 


E exposicion Caribbean Ties ta un colaboracion entre 
e proyecto NEXUS 1492 y diferente instancia di dife- 
rente pais den region Caribe, como tambe cu MUSEON 
na Hulanda. E proyecto di investigacion importante 
NEXUS 1942 di Universdidad di Leiden a haci cu dife- 
rente instancia den paisnan den Caribe, di cual entre 
otro NAMA di Aruba, a haya e oportunidad unico pa 
haci investigacionnan profundo, cu profesionalnan den 
diferente ramo di expertisio y a duna e accesibilidad na 
metodonan di investigacion cu normalmente ta fuera di 
alcance di Aruba. E proyecto di NEXUS 1492 tabata 
dirigi riba e historia indigena di e paisnan Caribense ald 
di e periodo prome cu Columbus pa asina por conta e 
historia Amerindio for di punto di bista di e hendenan 
indigena y no manera cu nos conoce for di buki di his- 
toria skirbi for di punto di bista di e Europeanonan. 

For di e investigacionnan aki a sali hopi informacionnan 
y a nace e idea pa bin cu un exposicion internacional 
temporario cu lo habri e aña alci den e luna di mei rond 
di e fecha di Dia Internacional di Museo, cual ta 18 di 


NAMA y F1403 ya for di hopi aña tabata tin un idea pa 
bin cu un ‘traveling exhibit’ temporario den Caribe cu e 
mesun enfoke, y na aña 2012 a organisa un Think Tank 
hopi exitoso na cual diferente partner den e region di 
Caribe a participa y a brainstorm hunto pa ideanan con 
un exposicion asina lo mester ta hinca den otro y con e 
lo por funciona pa diferente pais den Caribe. 

‘Lord Cultural Resources’ a guia esaki y a produci un 
rapport cu e resultadonan di e Think Tank alci, pues 
NEXUS 1492 un uni forsa cu NAMA y F1403 y entre 
otro e rapport alci a yuda pa yega na un concepto pa e 
exposicion “Caribbean Ties/ Lasonan Caribense”. 

Museo Arqueologico Nacional Aruba, Fundacion 1403, 
NEXUS1492 y Ministerio di Cultura cordialmente ta 
invita henter pueblo di Aruba pa e apertura di “Carib- 
bean Ties” Aruba riba diarason dia 22 di mei proximo. 
Keda pendiente pa mas informacion tocante e exposi- 
cion alci! Sigui nos riba facebook Archeo, National Ar- 
chaeological Museum Aruba y Fundacion 1403. 

Alumnonan di EPB Oranjestad a 
haci un stage special na FCCA 


DEN e periodo di stage, alumnonan di tur opleiding cu 
EPB Oranjestad ta ofrece ta haya e oportunidad di eherce 
e trabou y siña kico e trabou ta encera den nos comuni- 
dad. 

Na FCCA nan tabatin e bon idea pa laga alumno di unit 
Techniek, opleiding Bouw, traha cura di bloki pa casnan 
social. E proyecto ta conta pa stage pa EPB opleiding. 

FCCA lcier a yuda y duna bek na comunidad di Aruba 
door di siña nos alumnonan un parti di e trabounan di 
FCCA. Si nan a traha bon durante stage, nan lo ricibi 
certificado di FCCA loke por yuda nan ora nan bai busca 
trabou. FCCA ta conoci como un bon compania na Aru- 
ba. 

Desde cuminsamento di aña escolar docentenan a pre- 
para e alumno di opleiding Bouw pa e stage na FCCA. Pa 
asina nan hunto a desaroya un actitud positivo y smaak 
pa cu e stage. Nan ta traha cu entusiasmo, sinti nan mes 
responsabel y siña hopi mas di practica cu scol so por of- 
rece. Nan a experiencia con un muraya ta wordo construi 
di fundeshi, traha kolom, te cu pleister y corta/pega e 
palonan entre e kolomnan. 

Den cortico nan a siña: 

• con pa marca tereno di e mapa di e muraya (santo blan- 
co riba tera) 

• wak con e bobcat ta coba e buraco pa e fundering y 
drecha e buraco despues 

• prepara hero pa lcolom (mara y instala hero) 

• wak con ta basha beton (<ready mix>) den fundeshi y 
nivela e beton 

• pone na waterpas 

• lanta muraya di 4 careda di bloki 

• pleister 

• pone palo / forma pa basha lcolom 

• corta y pone palo entre e kolomnan pa finalisa e muraya 

Docente, mr. Rasmijn ta guia e alumnonan y tin supervi- 
sion di lider di e proyecto di FCCA. 

FCCA ta contento cu e resultado di e trabou y lo haci un 
donacion na EPB Oranjestad cu materialnan pa usa den 
educacion di nos alumnonan. 

Studicmtencm di ultimo aña di IPA cu exposicion 
di nan proyecto social dia 15 di mei 


4'4U4 ? 

Instituto Pedagogico Arubano 

DEN cuadro di finalisacion di e es- 
tudio pa bira maestro di scol e stu- 
diantenan di Instituto Pedagogico 
Arubano (IPA) di ultimo aña mester 
haci un investigacion y un proyecto 
social. E investigacion ta pa nan tes- 
ina di finalisacion di estudio (afstu- 
deerproject) y e proyecto social ta 
na bienestar di un instancia, grupo 
of comunidad en general. 

Di e delaster aki nan mester haci 
un presentacion cu ta forma parti 
di e examen final. E presentacion lo 
ta den forma di un exposicion ca- 
minda nan ta presenta nan proyecto 
na e docentenan di IPA, e instan- 
cianan y na publico en general. E 
proyecto social ta hopi importante 
den cuadro di e desaroyo como do- 
cente y “agente social”, esta como 


persona clave den nos comunidad 
Arubano cu ta participa y contri- 
bui activamente den e desaroyo so- 
cial y cultural di nos pais. E aña aki 
nos studiantenan ta presenta varios 
proyecto y topico interesante cu nan 
a elabora y traha riba nan conhunt- 
amente cu e instancianan social na 
Aruba. Algun di e instancianan aki 
ta entre otro Club Kibrahacha 60+ , 
The Butterfly Farm, Space and Na- 
ture Aruba Foundation, Famia Pla- 
nea, Fundacion Respetami, Luna 
Foundation y AHATA. 

Aki nos ta duna un bista di e studi- 
antenan y e topico di nan proyecto 
social cu nan lo expone: 

Jeaniree Franken: ‘Workshop ge- 
bruik van moderne technologie’ - 
Club Kibrahacha 60+. 

Chantalle Giel y Ealeen Ferro: Het 
leven van de “Monarch” Monarch- 
vlinder lespaldcetten voor onderbou- 
wleerlingen - The Butterfly Farm. 
Lianne Tromp y Gereline Werleman: 


Spelenderwijs het universum en de 
natuur leren kennen - Space and 
Nature Aruba Foundation. 

Damien Lopez: Seksuele opvoeding 
binnen en buiten de basisschool op 
Aruba - Famia Planea. 

Sandra Guzman y Shamaira Rodri- 
guez: Het belang aandacht, zorg en 
liefde om te ontwildcelen - Funda- 
cion Respetami. 

Gislaine v.der Linde y Yuryenne Ar- 
ends: Het belang van dierenverzorg- 
ing op school als deel van de cur- 
riculum - Luna Foundation. 
Margareth Lie Kwie: AHATA pro- 
motiefilmpje ‘17th Annual Coastal 
Beach Clean Up’ Het gevaar van 
plastic op land en zee - AHATA. 

E exposicion di e proyectonan social 
ta habri pa publico diaranson dia 15 
di mei di 2or pm - 8or pm na IPA 
(Sala Madonna). Tur educador y in- 
teresado ta lceda cordialmente invita 
pa asisti na e exposicion interesante 
aki di nos studiantenan. 


Rosario Bibo dia 17 
di mei na Alto Vista 


DIABIERNA 17 di mei lo tin otro 
Rosario Bibo na lcapel di Alto Vista 
pa 7:30 di anochi. Luna di mei ta e 
luna dedica na Mama Maria. 

Nos ta recorda entre otro e prome 
aparicion na Fatima, Portugal dia 


13 di mei 1917. E Birgen cu a apa- 
rece na Fatima a pidi e muchanan 
Lucia, Francisco y Jacintha pa hiba 
e mensahe pa e hendenan pa nan 
resa e santo Rosario tur dia paz na 
mundo y den cada hogar. 

Pa varios aña caba un comision ta 


organisa e Rosario Bibo na kapel 
di Alto Vista y ta conta cu interes 
di hopi participante tanto adulto 
como hoben. 

Comision ta invita tur hende pa uni 
den orashon diabierna awo na ka- 
pel di Alto Vista pa 7:30 di anochi 
y pidi intercesion di Birgen di Alto 
Vista pa sigui proteha nos isla, pa 
felicidad den cada hogar y pa nos 
hobennan keda libra di tur mal bi- 
cio. 






Diaranson, 15 Mei 2019 


AWEMainta 


29 


GRUPO STIMAMI cu Festival di Canto Bailable 


GRUPO STIMAMI ta organisa pa prome biaha aki 
na Aruba un Show di Canto Bailable cu lo tuma lugar 
Diasabra 18 di Mei 2019, cuminsando for di 8or di 
anochi na Centro di Bario Savaneta. 

Show di Canto Bailable kico e ta? 

Ald ta unda cu e cantante nan ta presenta nan tema cu 
nan a scohe for di e repertorio musical di e grupo pa 
asina demostra nan talnto di canto. E parti esencial den 
esaki ta cu particpantenan a ensaya masha poco cu e 
grupo STIMAMI. Pista di Baile lo ta habri pa tur cu ta 
desea di los e pianan un poco. 

E Festival no ta un festival di canto cu Ganado pero 
mas un Festival pa tur hende pasa un rato ameno. E 
participantenan lo ricibi nan reconocimente di a par- 
ticipa cu Grupo Stimami. 

E festival ta en conexion cu e biahe pa Santiago de 
Cubana, Cuba pa representa Aruba cu GRUPO STI- 



FESTIVAL 01CANTO |j 

BAILABLE 


MAMI. Ta un invitacion cu a Sali for di La Casa del 
Caribe pa bay participa na e di XXXIX (39) Festival di 
Del Caribe cu lo tuma lugar di 3 pa 9 di juli 2019. 

Contando cu boso precencia pa acudi na nos actividad 
diasabra awo 18 di Mei 2019 na Centro di Bario Sava- 
neta pa asina nos por representa Aruba dignamente na 
Cuba. 


Pro-Catedral San Francisco di Asis 

Pelicula di Santa Rita di Cascia 

Celebrando 1 00 Aña di Consagracion di nos Misa 


En conexion cu fiesta di Santa Rita, 
nos ta haci un invitacion special na 
tur Parokiano di Pro-Catedral San 
Francisco y pueblo di Aruba general 
pa bin disfruta den Hofi di Mama 
Maria un pelicula basa riba bida di 
Santa Rita de Casia. 

E titulo di e pelicula: SANTA RITA 
DE CASIA: Esaki ta bay tuma lugar 
diabierna dia 17 di mei, 8:00 P.M., 
den Hofi di Mama Maria pa nort di 
nos Pro-Catedral. 

SANTA RITA 

Santa Rita a dicidi na edad hopi jong 


di consagra su mes na Señor, pero su 
mayornan tawata tin otro plan p’e. 
Pa motibo cu Santa Rita tawata nan 
unico yiu nan a insisti cu e mester 
casa. 

Santa Rita tawata un persona cu 
henter su bida a yuda hende po- 
ber y malo y tur cu tawata mes- 
ter ayudo. Santa Rita ta un San- 
to cu ta wordo venera den caso 
di desesperacion y imposibel. 
E tawata casa cu dos yiu. Ru- 
mannan boso tur ta keda cordial- 
mente invita pa bin wak e pelicula. 
Nobena di Santa Rita ta tumando 
lugar tur dia pa 6:15 P.M. 



AWEMainta 

Proceso ta andando pa nombra 

Michelle Russel Capriles como gobernador interino 



WILLEMSTAD. Despues cu éx-gobernador interino 
señora Romer Kenepa a tuma retiro como gobernador 
interino pa motibonan personal, e aparato goberna- 
mental cu tin cu selectá candidato (nan) pa ocupá e 
funcion aki a bin ta traha den tur confidencia pa selectá 
un persona pa bin na remarke. 

Di fuentenan masha digno di confiansa e corant aki 
a comprondé cu esnan encargá pa selectá y postulá e 
candidato pa remplasá señora Romer Kenepa ta prac- 
ticamente cla cu e preparacionnan pa someté señora 
Michelle Russel Capriles como e proximo gobernador 
interino di Corsou. 

Manera a splica caba, e funcion ta vacante n’e momen- 
tonan aki aunke nos fuentenan no por a confirmá cu 
esey ta enserá cu señora Rómer Kenepa ta keda ocupá 
e funcion t’e dia e proximo gobernador interino asumi 
e funcion. 

Di acuerdo cu un dje fuentenan serca dje proceso di 
selecta e candidato, señora Russel Capriles no tin nodi 


di pasa screening pasobra e funcion di gobernador ni 
di gobernador interino no ta un ‘vertrouwens functie’ 
y tampoco e ta mencioná den e ordenansa cu ta stipulá 
cu candidatonan pa minister mester pasa screening. 

Pa motibonan no masha claro nunca a incorporá e dos 
funcionnan aki ni den e ordenansa di screening ni pa 
someté na un investigacion di siguridad. 

Normalmente e procedura pa yega na confirmacion dje 
candidato den e funcion ta bay pa gobernador despues 
cu gobierno a tuma desicion ta ken nan kier nombra. 
Aunlce NOBO no tin confirmacion oficial cu a aprobá 
e nombramento di señora Russel Capriles pasobra pa 
haci un pregunta asina n’e instancianan concerni lo ta 
un torpesa, informacion cu NOBO tin ta cu e conseho 
final ta positivo. 

Di acuerdo cu datonan riba red sosial, despues di a 
finalisá su estudio avansá na Corsou Michelle Russel 
Capriles a gradua na Universidad di Pennsylvania na 
Philidelphia cu specialista den estudio religioso. Di re- 
torno riba su isla natal ela dedicá su mes na haci trabou 
boluntario buskando manera pa usa su talento na ben- 
eficio di comunidad. 

Su carera profesional ta ser describi variá caminda ela 
traha den banco, ela keda eligi como miembro di par- 
lamento pa Partido PAR, y despues di esey a dedicá su 
tempo na organisá un programa di un aña di aktividad 
pa conmemora 500 aña di Hudaismo na Corsou. 

E ta un amante ferviente di arte den su varios forman- 
an y sa exhibi su obranan. 

E datonan pe informe aki a keda suminisra na NOBO 
pa un conosedor di materia kende a preferá di lceda 
anonimo. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 

Señor ta mi wardador mi no tin falta di nada den cunucu di 
yerba berde e ta pone mi sosega. E ta hibaminaawa tranquil pa 
mi bolbehañaforsa. 

Cu dolor nanosCurazonperoconforme cu boluntad di 
Senjornos ta anunciafayecimento di: 



Faustina MariaTromp-Boekhoudt 

mihor conoci Maria, Machi 


Na nomber di 

yuinan : MirtoTromp y Esposa Francia Tamayo Lopez 
InesTrimon yEsposo EddyTrimon. 

+RubenTromp 

Swinda Yarzagaray y Esposo Orvin Yarzagaray 

OscarTrompyJanise Hernandez 

Nita Eckmeyer y Esposo Franklin Eckmeyer 

Nietonan y Nietanan: 

Rudy, Naomi, Johua,Tania, Valerie, Cedric, Valeria, 

Fritzgerald, Charles-David, Jeandré, Eldrick, Kymberley, Jason. 

Bisa Nieto y BisaNieta : 

Jayden, Jayvienne, Naómar, Rexienne. 

Rumannan: 

Sr.Alejandro "Bibi"Boekhoudt y Sra. IfnaBoekhoudtNivelac y 
famia 

+Sra. Jacintha y+Sr. Pedrito Kelly y famia 
+Sr. Julio Boekhoudt y famia 
Sr. Ruben y Sra. LudwinaBoekhoudt y famia 
Sra. Dora y Sr. Mario Boekhoudt y famia 
Sra. Lucia Dijkhoff y +Sr.Thomas Dijkhoff 
Sra. Annie y NooiTromp yfamia 
Sra. Emma y Sr. BebeBoekhoudt y famia 
Sr. Edwin Boekhoudt y Sra. Daisy Ras y famia 

Swa /cuña: 

Catarina y Carlito Sanchez y famia 
TonyyEdith Trompyfamia 
Su bon amiga di casljaLuidens 

Sobrino / Sobrinanan y demasFamia : 
Tromp,Trimon,Boekhoudt,Yarzagaray, Hernandez, Eckmeyer, 
Nuñez, Nivelac, 

Kelly, Maduro, Ras, Dijkhoff, Sanchez, Ramos, De lange,Tamayo 
lopez, Vrolijk, Bijlhout. Henriquez 

Gradicimentograndipa: 

Tur verpleester, broeder yvrijwilligers nan di Hospice Atardi. 

Acto di condolencia lo tumalugarna Aurora Funeral Home 16 
Mei 2019 for di 7or te cu 9or di anochi 

Ta invitafamia y conocir nan pa acto di entierrocual lo 
tumalugarl 7 Mei 2019 saliendo for di Aurora Funeral Home pa 
misa Santa Anna na Noord. For di 2or pa 4or di atardie restonan 
mortal di nosdifuntostima lo ta reposa den misa. Despues lo 
sali pa Santana Catholicona Noord. 

Nos ta pididisculpasinos por a lubida un of otrofamia den 
nostristesa. 

Nos ta lamenta cu despues di entierronos no por ricibibishita 
di condolencianacas. 

Embes di krans of flor lo tin un boxdesponibel pa un bon causa 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu inmenso tristesa na nos curason nos ta anuncia 
fayecimento di nos mama, wela, ruman, tanta y madrina stima: 



ANTONIA INNOCENTIA FARO 

Cariñosamente yama:"NANA ofTANTON" 

*28 juli 1947-18 mei 2019 

Na nomberdi su mayornan: 
tHiginio y Anna Faro-Semeleer 

Yuinan: 

Ghislaine Dabian y ArchieTromp 
Daymond Dabian y Lilly Dirksz 
Julisa Dabian y Alejandro Reyes 

Nieto y nietanan: 

Kylen Dabian 
Jélixie Bislip 
Dyron Dabian 
Jesszady Dabian 
ArzianyTromp 
Cheydeah Ignatia 

Rumannan: 

tMaria"lna"Faro 

Theresita Kock-Faro, Betto, yiu Anthony y famia. 

Irena Dijkhoff-Faro, tFreddy, yiunan Ethleen, Gina, Ralph y 
famia. 

Isnardo'Chonay" Faro, Petra, yuinan Jorge, Juni y famia. 
Ursula Faro y yiu Yoana. 
tPabloTromp, Stefanita, yiunan y famia. 

Subrino y subrinanan, primo y primanan, amigo y amiganan, 
comery compernan. 

Su iha: Gina Dijkhoff y famia 
Ralph Dijkhoff 

Su amiganan: 

Olivia, Francia, Mena Croes,Thelma, Mena, Vilma, 

Mechi y Bertha. 

Un danki enorme ta bay pa su querida bisiña dokter Benita 
Britt-Croes y sigur un danki inmenso na Dokter Cuba, dokter 
Choudry y afdeling Dialyse na HOH. 

Demasfamia: Faro, Dabian, Semeleer, Franken, Bislip,Tromp, 
Dirksz, Ignatia, Reyes, Kock, Dijkhoff, Schwengle, De Cuba, 
Simileer, Figaroa, Infanzon, Arends, su ex-coleganan di Wulfsen 
& Wulfsen, team di Volleyball Noord Volley Master, demas 
famia, bisiña y conocirnan. 

Nos ta invita pa asisti na e acto di entiero cual lo tuma lugar 
diaranson 15 mei 2019 na misa Sta Anna na Noord di 2or pa 
4or di atardi. Despues lo sali pa Santana Catolico na Noord. 
Occasion pa condolencia ta na Aurora Funeral Home diamars 
14 mei 2019 for di 7:00pm-9:00pm. Deseo di nos mama ta pa 
bin bisti na colornan alegre. 

Nos disculpa si den nos tristesa nos por a lubida un famia. 

Na lugar di flor of krans nos ta aprecia un donacion pa 
"Fundacion Cas Marie". 


A«?f n 

ut&uzi 

"Senorta mi wardador, mi'n tin falta di nada. Den cunucu di 
yerba berde 

E ta ponemi sosega. E ta hiba mi na awa trankil, Pa mi bolbe 
haña forsa". 

Salmo: 23 

Cu hopi tristeza pero conforme cu boluntad di Dios nos ta 
participa fayecimento di: 



Hernandez Heide 

* 09-08-1946 t 10-05-2019 
Mihor conoci como "Hern"of"Hert" 


Na nomber di su: 

Esposa: t Adelaida "Stella" Heide - Gomez 

Yiunan: Yosmar (Yosje) y Edgar Croes 

Sheila Heide y Koen van der Sanden 

Nieto(a)nan stima: Ziyon y Zavianna Croes 
Zoé van der Sanden 

Rumannan: t Reginaldo Heide 

Ronny y Lydia Heide - Kelly 
Paul Heide 

Yolanda y Petrus Kelkboom - Heide 
t Christiano (Edwin) Heide 
Sandra Heide 


Swa y Cuñanan: Casimiro (Naco) Gomez y famia 

Edwin (Eddy) Gomez y famia 
Auxiliador (Cosmé) Gomez y famia 
Arturo (Tuyo) Gomez y famia 
Beatrix Gomez y famia 
t Irma Everon y famia 
t Otilio (Tion) Gomez 
Alphonso (Ponchi) Gomezy famia 
Vera Lacléy famia 
Reynaldo (Renny) Gomez y famia 

Su ihanan: Randolph Bareño 

Julisca Gomez 
Vivianne Gomez 


Sobrino y sobrinanan na Aruba, Hulanda y Colombia, omo y 
tantanan, primo y primanan, comer y compernan, amigo, 
bisiña y conocirnan 

Demas famia: Heide, Giel,Tromp, Kelly, Ospina, Semerel, 
Dijkhoff, Petrochi, Kelkboom, Gomez, Hernandez, Croes, 
Bareño, Engelhardt, Van der Sanden, Everon, Laclé 

Ta invita pa asisti na e acto di entiero cu lo tuma lugar 
diaranson 15 di mei 2019 for di 9'or pa 11 'or di mainta na 
Aurora Funeral Home. Despues lo sali pa Santana Central na 
Sabana Basora. 


Nos disculpa si den nos tristesa nos por a lubida un famia. 

Nos ta lamenta cu despues di entiero nos no por ricibi bishita 
di condolencia na cas. 

Recompensa pa informacion 
tocante caso di asesinato 


Aufe 

sp®- 

0 ?uh&mU 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

"Be a Unicorn 
Embrace your uniqueness. 
Staytrueto you. 

Believe in miracles. 

Sparkle from within. 

Enjoy the journey" 

Cu inmenso tristeza y dolor na nos curason, 
Nos ta anuncia fayecimento di nos querida 



lliene Yvonne Tromp 

*15-02-1988 - 112-05-2019 


Na nomber di su: 
Yiu muher stima: 
Tata: 

Mama: 

Rumannan: 


Wela: 

Partner: 


Abikeila 

LuisTromp 

Yvonne Tromp-Ferdinand 
Eugeney Xiomara 
Louionne 
Louigene 

Claudia (Ma- Dora)Tromp-Lampe 
Joshua Kelkboom 

Fabiélka y Farley Adoptie 
Eluzai y Amalia 


Prima stima manera ruman: 

Subrino y subrina: 

Tanta y omonan: 

Shirley y Rein van der Zwaag-Ferdinand y famia 
Mildred Tromp y famia 
JohnnyTromp y Jaqueline de Cuba y famia 
RoyTromp y famia 

Su iha: Nicole Cardoze 

Padrino: Benjamin Adoptie 

Madrina: Benita Croes-Kock 

Su amiga stima: Maria Aristiqueta y famia 

Primo y primanan, amigo y amiganan, coleganan di trabou 

Totto Aruba 


Demas famia:Tromp, Ferdinand, Lampe, Croes, Kock, Adoptie, 
Dirksz, Paesch, Loefstok, Bisslik, Kelkboom 

Nos ta pidi un disculpa di den nos tristesa nos por a lubida di 
menciona un familiar of persona. 

Ta invita pa e acto di entiero cu lo tuma lugar diasabra 18 di 
mei 2019 di 2'or pa 4'or di atardi na Royal Funeral Home, 
despues saliendo pa Santana di Gobierno na Playa. 

Preferibel bini bisti na colornan alegre. 

Un donacion pa Wilhelmina Kankerfonds y/of Edmund Harms 
Foundation lo ta altamente aprecia. 

Despues di entiero no ta ricibi bishita di condolencia na cas. 


WILLEMSTAD - Polis kier re- 
cordá boso cu relacioná cu e caso di 
asesinato cu a tuma lugá dialuna dia 
promé di januari 2018, alrededor di 
00.40’or, riba e lugá di stacioná auto 
di ántes “Veneto Casino Beach Re- 
sort”, situá riba Pater Eeuwensweg, 
ta pidiendo yudansa di comunidad. 


'Puh&uxC “i¥o*He £ @ne*n<ztwut 

Bendicion y bondad di Señor ta compañami tur dia di mi bida, 
lo mi biba den cas di Señor henter mi bida largo 


Nos ta anuncia fayecimento di: 



Aloysio Marcolino Franken 

Mihor conoci como Djiespie 
Lid in de Orde van Oranje Nassau 

Na nomber di su: 

Esposa: Cecilia Franken-Geerman 

Yiunan: Susie Franken y Alwin Croes 

Lissette Franken 
Mabilene Franken y David Kock 

Nietanan stima: Stacey y Julie Croes. 


Rumannan: Elga Croes 

Ruberty Jacky Croes 
Willem y Amparo Croes 
Oswald y Glenda Croes 
Ingrid Croes y Jaime Coeriel 
Oslin Croes na Hulanda 

Anna, Freddy, Cesar,Tina, Shonwe y Mario Stede 


Cuña y Swa: Margarita y Casimiro Geerman 


Sobrino y sobrinanan, primo y primanan y tur su amigonan 
mucho pa menciona. 

Y sin lubida tur amigonan di Djiespie's Place y coleganan di 
prensa. 


Acto di entiero lo tuma lugar na Misa Inmaculada Concepcion 
diaranson 15 di mei 2019 di 2'or pa 4'or di atardi, despues lo sali 
pa Santana Catolico na Sta Cruz. 


Condolencia lo tuma lugar na Royal Funeral Home diamars 14 
di maart 2019 di 7'or pa 9'or di anochi. 


Disculpa nos pero despues di entiero nos no ta ricibi bishita di 
condolencia na cas 


Riba e dia en cuestion e hómber 
Tayler Zuhayr de Lima, naci na Cór- 
sou dia promé di januari 1998 a bin 
pérdé su bida, debi na tironan cu el 
a ricibi for di arma di candela. (Co- 
municado di prensa 003/2018). 
Polis ta haciendo lo maximo pa por 
yega na solucion di e caso. 

E recompensa di dies mil florin An- 
tiyano cu Ministerio Publico a pone 
disponibel pa esun cu por duna e tip 
cu por hiba na claridad y solucion di 
e caso di asesinato aki ta keto bay na 
vigor. Abo cu por a tende, mira óf sa 
di kualkier informacion, pasa esaki 
pa polis. 

Pa duna tip riba e caso aki, por yama 
e number anónimo di polis 108. Cu- 
erpo Policial y Ministerio Publico ta 
conta riba yudansa di comunidad pa 
por solucioná e caso alci tambe. 




AiSSra 




^uh&uiI “i¥o*Ke & &tan<ito>iu 


Dios ta nos refugio, 

E ta nos fortalesa, 

El a resulta un yudador den mester. 
Salmo46:1 


Cu dolor na nos curason nos ta anuncia fayecimento di nos ser keri: 



Cadencia Pierre 


Mihorconoci como"Cadens" 

*01-05-1948-103-05-2019 

Acto di entiero lo wordo anuncia despues 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LIKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completannente 

DIGITAL 

















